title: Picardin kieli

text: Picardin kieli kuuluu romaanisiin kieliin, d'oïl-kielten ryhmään, ja se on hyvin läheistä sukua ranskan kielelle. Kieltä puhutaan kahdella alueella Ranskassa – Nord-Pas-de-Calais’ssa ja Picardiessa – sekä Vallonian alueella Belgiassa, jossa puhutaan myös vallonian kieltä. Picardin kielen omakielinen nimi on "Picard", mutta Nord-Pas-de-Calais’n alueella kieli tunnetaan paremmin nimellä "ch'ti" tai "ch'timi". Valenciennesin ja Lillen alueilla siitä käytetään nimitystä "rouchi" (rushi). On myös käytetty nimitystä pohjoinen (picardilainen) patua. Keskiajalla, kun ranskan kirjakieli perustui Pariisin alueen murteeseen, picardin kielellä oli oma kirjakieli ja se oli yleinen ja arvostettu kieli Pohjois-Ranskassa. Nykyisin picardin kielen käyttöala on kaventunut, koska Ranskan hallituksen kielipolitiikka pyrkii yhdenmukaistamaan kieltä. Ranskan hallitus pitää picardin kieltä murteena, ja kieltä käytetään Pohjois-Ranskassa pienellä alueella lähinnä puhekielenä.


title: Henri Välimaa

text: Henri Mikael Välimaa (s. 3. helmikuuta 1992 Lappeenranta) on suomalainen koripalloilija. Hän edusti pääsarjatasolla kasvattajaseuraansa Lappeenrannan NMKY:ta ja Tampereen Pyrintöä, jossa hän pelasi myös Baltian liigaa. Välimaa pelasi 30 nuorten eri ikäluokkien maaottelua.


title: Henri Välimaa

text: Välimaa on Lappeenrannan NMKY:n kasvatti, ja hän pelasi seuran paidassa A-junioreiden SM-sarjaa. Kaudella 2008–2009 hän debytoi seuran edustusjoukkueessa ja pelasi 13 ottelua. Kauden aikana joukkue voitti muun muassa Koripallon Suomen cupin. Kaudella 2011–2012 Välimaa pelasi 41 ottelua ja teki 3,4 pistettä sekä otti 1,2 levypalloa ottelua kohden. Varusmiespalveluksensa Välimaa suoritti Urheilukoulussa.


title: Henri Välimaa

text: Kaudeksi 2013–2014 Välimaa teki vuoden pelaajasopimuksen Tampereen Pyrinnön kanssa. Välimaa pelasi kauden aikana Pyrinnön reservijoukkueessa mutta myös edustusjoukkueessa. Pyrintö pelasi ensimmäisenä suomalaisjoukkueena Baltian liigaa, jossa se sijoittui neljänneksi. Korisliigassa Pyrintö voitti runkosarjan uudella voittoennätyksellä ja voitti kauden päätteksi historian kolmannen Suomen mestaruutensa. Kauden 2014–2015 Välimaa pelasi Pyrinnön reservijoukkueessa I-divisioona A:ssa.


title: Jerusalem-palkinto

text: Jerusalem-palkinto (engl. The Jerusalem Prize for the Freedom of the Individual in Society) on kansainvälinen kirjallisuuspalkinto joka annetaan kirjailijalle joka on tehnyt työtä ihmisoikeuksien ja sananvapauden eteen. Palkinto jaetaan Jerusalemin kansainvälisellä kirjallisuusmessuilla.Palkinnon arvo on 10 000 dollaria


title: Charles de Morny

text: Charles Auguste Louis Joseph de Morny (21. lokakuuta 1811 Pariisi – 10. maaliskuuta 1865) oli Ranskan keisari Napoleon III:n velipuoli ja merkittävä poliittinen vaikuttaja toisen keisarikunnan aikana.


title: Charles de Morny

text: Morny oli Louis Bonaparten vaimon Hortense de Beauharnaisin avioton poika. Hänen isänsä oli kreivi Charles Joseph de Flahaut, eräs Napoleonin adjutanteista. Hänet kasvatti hänen isoäitinsä kreivitär de Souza ja hän alkoi sittemmin käyttää keksittyä aatelisarvoa kreivi de Morny. Mornystä tuli 21-vuotiaana ratsuväkirykmentin aliluutnantti ja hän palveli pääasiassa Algeriassa. Vuonna 1837 hän pelasti kenraali Camille Alphonse Trézelin hengen Constantinen valtauksen yhteydessä. Sotilasura ei kuitenkaan kiinnostanut Mornya ja hän palasi Pariisiin, jossa perusti sokeritehtaan. Hän vaurastui pian keinottelulla ja valmistamalla sokeria sokerijuurikkaasta. Morny valittiin vuonna 1842 Clermont-Ferrandista Ranskan edustajainkamariin ja hän liittyi monarkistisiin konservatiiveihin, mutta ei saavuttanut merkittävää asemaa politiikassa ennen kuin hänen velipuolensa Louis-Napoleon Bonaparte valittiin vuonna 1848 toisen tasavallan presidentiksi.


title: Charles de Morny

text: Morny auttoi Bonapartea tämän 2. joulukuuta 1851 toteuttamassa vallankaappauksessa ja tuli samana päivänä Ranskan sisäministeriksi. Hän järjesti kansanäänestyksen, joka siunasi Bonaparten aseman Ranskan diktaattorina. Morny joutui eroamaan sisäministerin tehtävistä jo 22. tammikuuta 1852 kieltäydyttyään hyväksymästä lakia Orléansin suvun omaisuuden takavarikoimisesta. Hän pysyi kuitenkin keisariksi julistautuneen velipuolensa suosiossa ja sai 1852 nimityksen lainsäätäjäkunnan jäseneksi ja 1854 sen puheenjohtajaksi. Vuonna 1856 hänet lähetettiin Ranskan erikoislähettilääksi Venäjälle tsaari Aleksanteri II:n kruunajaisiin ja hän meni Pietarissa naimisiin ruhtinatar Sonja Trubetskajan kanssa. Morny palasi Ranskaan 1857 ja sai uudelleen nimityksen lainsäätäjäkunnan johtoon. Hän ryhtyi nyt aiemman vanhoillisuuden sijaan kannattamaan poliittisten vapauksien lisäämistä ja suositteli Napoleon III:lle yksinvallasta luopumista, koska ei uskonut sen olevan pidemmän päälle kestävä järjestelmä. Ajoittaisista erimielisyyksistä huolimatta Mornylla oli suuri vaikutusvalta keisariin ja hän sai vuonna 1862 herttuan arvon.


title: Charles de Morny

text: Viimeisinä vuosinaan Morny suuntasi aktiivisuutensa enemmän liiketoimiin ja muihin ajanvietteisiin kuin politiikkaan. Hän vaikutti myös siihen, että Ranska sekaantui 1860-luvulla Meksikon asioihin. Morny oli tehnyt Meksikon valtiota velkovan pankkiiri Jeckerin kanssa sopimuksen, jonka mukaan hän saisi 30 prosentin osuuden tämän saatavista, mikäli taivuttelisi keisari Napoleon III:n painostamaan Meksikoa maksamaan velkansa. Morny lienee vaikuttanut myös Napoleonin päätökseen lähettää Ranskan sotilasretkikunta Meksikoon.


title: Charles de Morny

text: Morny julkaisi näytelmiä salanimellä M. de St. Rémy, mutta ne eivät saavuttaneet hänen toivomaansa menestystä. Hän keräsi myös arvokkaan taidekokoelman, joka myytiin hänen kuoltuaan.


title: Victor Noir

text: Victor Noir (oikea nimi Yves Salmon; 27. heinäkuuta 1848 Attigny – 10. tammikuuta 1870 Pariisi) oli ranskalainen lehtimies, jonka murha aiheutti vuonna 1870 toisen keisarikunnan kannatusta heikentäneitä poliittisia levottomuuksia. Hän oli "La Marseillaise" -nimisen lehden toimittaja.


title: Victor Noir

text: Noir oli saapunut 10. tammikuuta 1870 kollegansa Ulric de Fonviellen kanssa tapaamaan Ranskan keisari Napoleon III:n serkkua, prinssi Pierre Bonapartea toimittaakseen tälle kaksintaisteluhaasteen toimittaja Paschal Grousset’n puolesta. Tapaamisessa syntyi riita, jonka päätteeksi Bonaparte ampui Noirin. Hänen hautajaisensa Neuillyssä kaksi päivää myöhemmin muuttuivat mellakaksi, joka suuntautui koko keisarikuntaa vastaan. Oikeus vapautti 25. maaliskuuta Bonaparten syytteistä tämän selitettyä Noirin provosoineen häntä läpsäyksellä kasvoihin. Fonvielle kiisti tämän kuvauksen tapahtumista.


title: Victor Noir

text: Noirin hauta Père Lachaisen hautausmaalla Pariisissa on nykyään suosittu nähtävyys haudalla olevan realistisen patsaan vuoksi.


title: Augusto Genina

text: Augusto Genina (28. tammikuuta 1892 Rooma – 18. syyskuuta 1957 Rooma) oli italialainen elokuvaohjaaja ja käsikirjoittaja, joka teki elämänsä aikana yli sata elokuvaa.


title: Augusto Genina

text: Geninan elokuvaura alkoi vuonna 1912 käsikirjoittajana Film d’Arte Italiana ja Celio Film -yhtiöille. Hänen ensimmäinen ohjaustyönsä oli Espanjassa kuvattu "La moglie di Sua Eccellenza" (”Hänen ylhäisyytensä vaimo”, 1914). Seuraavan vuosikymmenen aikana Genina teki komedioita ja melodraamoja eri elokuvastudiolle sekä työskenteli Unione Cinematografica Italianan Torinon studion johtajana vuodesta 1919. Hänen ohjaamansa Cyrano de Bergerac -sovitus voitti Torinon elokuvajuhlien pääpalkinnon ja sai erinomaiset arvostelut Ranskassa.


title: Augusto Genina

text: Italian elokuvateollisuuden kriisin jälkeen Genina muutti vuonna 1927 Saksaan ohjaten useita elokuvia UFA-studiolle. Vuonna 1929 hän siirtyi Pariisiin, jossa hän teki René Clairin kanssa suuren suosion saaneen elokuvan "Miss Europa" ("Prix de beauté", 1930). Palattuaan Italiaan Genina ohjasi taiteellisesti merkittävät, mutta fasistisen propagandan läpitunkemat elokuvat "Valkoinen eskadroona" ("Squadrone bianco", 1936), "Alcazar" ("L’assedio dell’Alcazar", 1940) ja "Bengasi" (1942). Ohjaajan toisen maailmansodan jälkeisistä teoksista huomattavin on sävyltään neorealistinen "Il cielo sulla palude" (”Taivas suon yllä”, 1949) joka sai Venetsian elokuvajuhlien pääpalkinnot vuonna 1949 ja Nastro d’argenton vuonna 1950.


title: Carmine Gallone

text: Carmine Gallone (18. syyskuuta 1886 Taggia – 4. huhtikuuta 1973 Frascati) oli italialainen elokuvaohjaaja, joka tunnetaan varsinkin historiallisista ja oopperaelokuvistaan.


title: Carmine Gallone

text: Näyttelijänä ja näytelmäkirjailijana toiminut Gallone liittyi vuonna 1913 Cinesiin tuoden mukanaan vaimonsa Stanislawa Winaverin, josta tuli Soava Gallonen nimellä yksi mykkäelokuvan suurista tähdistä. Gallonen ensimmäinen ohjaustyö oli "La donna nuda" (”Alaston nainen”) vuonna 1914. Seuraavina vuosina hän teki joukon hienostuneita komedioita ja melodraamoja muun muassa näyttelijä Lyda Borellin ja käsikirjoittaja Lucio D’Ambran kanssa. 1920-luvun puolivälissä Gallone ohjasi historialliset elokuvat "La cavalcata ardente" (”Hurja kavalkaadi”, 1925) ja "Pompejin viimeiset päivät" ("Gli ultimi giorni di Pompei", 1926).


title: Carmine Gallone

text: Italialaisen elokuvan kriisivuosina Gallone työskenteli muun muassa Ranskassa, jossa hän tutustui René Clairiin ja teki useita Henri-Georges Clouzot’n käsikirjoittamia elokuvia. Vuonna 1936 Gallone palasi Italiaan, jossa hän ohjasi fasistien rahoittaman elokuvan "Scipio Africanus, Afrikan valloittaja" (1937). Sitä pidetään yleisesti hänen uransa allonpohjana, vaikka se aikanaan saikin Mussolini-palkinnon Venetsian elokuvajuhlilla. Sen jälkeen Gallone keskittyi tekemään säveltäjäelämäkertoja ja oopperaelokuvia. Yli sata ohjaustyötä käsittäneen uransa lopuksi hän kuvasi peplum-elokuvan "Kartago liekeissä" (1960) ja kaksi Isä Camillo -elokuvaa.


title: Pierre Bonaparte

text: Pierre Napoléon Bonaparte (11. lokakuuta 1815 Rooma, Italia – 7. huhtikuuta 1881 Versailles, Ranska) oli Lucien Bonaparten poika ja ranskalainen prinssi.


title: Pierre Bonaparte

text: Pierre Bonaparte osallistui vuonna 1831 Romagnan kapinaan ja sen jälkeen Amerikassa Kolumbian sisäiseen konfliktiin. Palattuaan Italiaan hänet vangittiin poliisin taposta, mutta tuomio lievennettiin armahduksella maastakarkotukseksi. Ranskassa hänet valittiin helmikuun vallankumouksen jälkeen 1848 kansalliskokoukseen Korsikan edustajana, jolloin hän julistautui tasavaltalaiseksi. Serkkunsa Louis-Napoleon Bonaparten kaapattua vallan joulukuussa 1851 hän kuitenkin teki sovinnon tämän kanssa. Pierrestä tuli prinssi toisessa keisarikunnassa, ja hän sai suuren eläkkeen, mutta tasavaltalaiset hylkäsivät hänet, eikä keisariserkku luottanut häneen hänen menneisyytensä vuoksi. Hänellä ei ollut merkittävää vaikutusvaltaa keisarikunnan aikana.


title: Pierre Bonaparte

text: Tammikuussa 1870 Pierre Bonaparte riitautui toimittaja Paschal Grousset’n kanssa ja tuli ampuneeksi toimittaja Victor Noirin, joka toimitti hänelle Grousset’n puolesta kutsua kaksintaisteluun. Tapaus nostatti paljon koko keisarikuntaa vastaan suuntautunutta poliittista kuohuntaa. Tapausta käsitellyt erityistuomioistuin Toursissa vapautti Bonaparten murhasyytteestä. Keisari kuitenkin määräsi hänet lähtemään maasta, ja hän asettui joksikin aikaa Englantiin, mutta palasi myöhemmin takaisin Ranskaan.


Luettelo Turun julkisista taideteoksista ja muistomerkeistä sisältää Turun puistoissa, kaduilla ja aukioilla olevat pysyvät julkiset taideteokset ja muistomerkit. Turussa on lähes sata kaupungin taidekokoelmaan kuuluvaa ulkoveistosta ja ympäristötaideteosta.


title: Luettelo Turun julkisista taideteoksista ja muistomerkeistä

text: Luettelossa olevat teokset voivat joko kuulua Turun museokeskuksen kokoelmiin tai olla julkisilla paikoilla olevia liikelaitosten, yritysten, valtion ja yksityisten omistamia.


text: Turkuun on liitetty Maarian, Paattisten ja Kakskerran kunnat.


text: Suomen vanhin henkilömonumentti, C. E. Sjöstrandin suunnittelema "Henrik Gabriel Porthanin patsas" paljastettiin Turun Porthaninpuistossa vuonna 1864. Sjöstrand suunnitteli teoksen Roomassa ja se valettiin Münchenissä. Henkilöä esittävän pronssiveistoksen lisäksi teoksen graniittijalustassa on Porthanin elämänhistoriasta kertova kuvaohjelma ja kirjoituksia. Muita Turun vanhoja patsaita ovat Walter Runebergin "Erik Julin" (1873) ja "Pietari Brahe" (1886), jonka toinen, hieman pienempi versio paljastettiin Raahessa samana vuonna. Ensimmäinen kaupungin omin varoin hankkima julkinen teos on Wäinö Aaltosen "Lilja" (1928).


text: Anja Ahon "Lapset" (1959) on Turun ensimmäinen naisveistäjän tekemä julkinen veistos Turussa.


text: Kansainvälistä nykytaidetta toi Turkuun Pro Cultura -säätiön ympäristötaideprojekti. Mario Merzin "Fibonacci Sequence 1–55" on valoteos, joka sijaitsee Turku Energia Oy:n voimalaitoksen savupiipun kyljessä. Vuonna 1994 paljastetussa teoksessa neonvaloputkista koostuu Fibonaccin sarjan kymmenen ensimmäistä lukua.


text: Ympäristötaideprojekti toi myös Suomen ensimmäiset maisemapylväät, jotka ovat Turun Hirvensalossa. Vuonna 1995 nousseet "Keltanokat" suunnitteli Antti Nurmesniemen toimisto.


title: Giuseppe De Santis

text: Giuseppe De Santis (11. helmikuuta 1917 Fondi – 16. toukokuuta 1997 Rooma) oli italialainen elokuvaohjaaja, käsikirjoittaja ja kriitikko. Hänet tunnetaan yhtenä neorealismin perustanlaskijoista. Tyypillinen piirre poliittisesti vasemmalla laidalla vaikuttaneen De Santisin elokuville oli että niiden päähenkilöt olivat usein kovaosaisia työväenluokan naisia. Tämä feministinen ja muutenkin yhteiskuntakriittinen linja ilmenee erityisen selvästi kolmessa elokuvassa, joista ensimmäinenä valmistui Neuvostoliittolaisen sosialistisen realismin vahvasti insprioima "Katkeraa riisiä" (1949), toinen on todelliseen työelämän skandaaliin perustuva "Lyönnillä 11" (1952), ja kolmas "Un marito per Anna Zaccheo" (1953).


title: Giuseppe De Santis

text: De Santis valmistui Rooman yliopistosta, opiskeli vuosina 1941–1943 Kokeellisessa elokuvakeskuksessa ja toimi kriitikkona "Cinema"-lehdessä arvostellen fasistien elokuvapolitiikkaa ja kehitellen teoreettista perustaa neorealismille. Hän julkaisi muun muassa vuonna 1941 artikkelin "Per un paesaggio italiano" josta on käytetty nimitystä ”protoneorealistinen manifesti”. Vuonna 1943 hän oli mukana tekemässä Luchino Viscontin "Riivaajia". Vuosina 1943–1945 De Santis toimi Italian vastarintaliikkeessä ja liittyi maan kommunistipuolueeseen. Välittömästi sodan päätyttyä Italian partisaanien pääjärjestö ANPI ("Associazione Nazionale Partigiani d'Italia") antoi hänelle tehtäväksi osallistua kahden partisaanien sodanaikaisesta toiminnasta kertovan elokuvan tekemiseen. Näistä ensimmäinen oli dokumenttielokuva "Kunnian päiviä" ("Giorni di gloria", 1945) jonka tekemiseen osallistuivat myös Luchino Visconti, Umberto Barbaro, Mario Serandrei ja Marcello Pagliero. Sitä seurasi Aldo Verganon ohjaama "Il sole sorge ancora" (1946) jonka käsikirjoituksen De Santis viimeisteli ja toimi sitten Verganon apuohjaajana.


title: Giuseppe De Santis

text: De Santisin ensimmäinen itsenäinen ohjaustyö oli myös ANPI:n tuottama, sodanjälkeisestä rikollisjahdista kertova "Caccia tragica" (”Traaginen metsästys”, 1947). Vuonna 1949 hän saavutti uransa suurimman yleisömenestyksen osittain neorealistisella elokuvalla "Katkeraa riisiä" ("Riso amaro"). Ohjaajan yhteiskuntakriittistä linjaa jatkoivat "Taistelu oliivipuiden varjossa" ("Non c’è pace tra gli ulivi", 1950) ja Roomaan sijoittuva "Lyönnillä 11" ("Roma ore 11", 1952).


title: Giuseppe De Santis

text: De Santisin jyrkästi yhteiskuntakriittisten elokuvien tekeminen kävi 1950-luvun lopulla käytännössä mahdottomaksi Italiassa. Tilanne kärjistyi kun De Santisin monivuotinen tuotantoyhtiö Titanus sensuroi hänen elokuvaansa "Miehiä ja susia" ("Uomini e lupi", 1957) ennen sen ensi-iltaa, asiasta mitään etukäteen ilmoittamatta. Suuttunut De Santis julkisti asian avoimessa syytöskirjeessä jolla sanoutui samalla täydellisesti irti elokuvan tekijänoikeuksista, kiistäen että se oli hänen tekemänsä. Tämän mielenosoituksen jälkeen hän työskenteli useita vuosia ulkomailla. Vuonna 1958 valmistui Istriassa ja Dalmatiassa kuvattu "La strada lunga un anno" ("Vuoden mittainen tie") joka Jugoslaviaa edustaen sai vuonna 1959 kahden muun elokuvan kanssa jaetun parhaan vierasklielisen elokuvan Golden Globe-palkinnon, ja oli myös yksi ehdokkaista vastaavan Oscar-palkinnon saajaksi. Neuvostoliittolais-italialainen "Italiani brava gente" (”Italialaiset ovat rohkeaa väkeä”, 1964) kertoo maan armeijan tuhosta toisen maailmansodan itärintamalla.


title: Giuseppe De Santis

text: Ohjaajan viimeinen pitkä elokuva "Un apprezzato professionista di sicuro avvenire" (”Arvostettu ammattilainen, jolla on varma tulevaisuus”, 1972) oli allegoria ja sai huonon vastaanoton. Sen päähenkilö joka avioituu ainoastaan rahan takia mutta osoittautuu hääyönä impotentiksi kun oli itse asiassa ohjaajan näkemys oman aikansa Italiasta. Vuonna 1995 De Santisille myönnettiin Venetsian elokuvajuhlien Kultainen leijona tunnustukseksi hänen elämäntyöstään. Samana vuonna hän palasi yllättäen elokuvan pariin, ohjaten yhdessä Bruno Bigonin kanssa dokumentin "Oggi è un altro giorno" ("Tänään on toinen päivä"), jossa seurataan opettajaa ja hänen oppilaitaan kun he käyvät eri puolella Milanoa olevien vastarintaliikkeen muistomerkkien luona ja keskustelevat viiden vuosikymmenen takaisista tapahtumista.


title: Eduardo De Filippo

text: Eduardo De Filippo (24. toukokuuta 1900 Napoli – 31. lokakuuta 1984 Rooma) oli italialainen näytelmäkirjailija, näyttelijä ja elokuvaohjaaja.


title: Eduardo De Filippo

text: De Filippo oli kuuluisan napolilaisen näyttelijän ja ohjaajan Eduardo Scarpettan avioton lapsi. Hänen veljensä Peppino ja siskonsa Titina olivat myös näyttelijöitä ja näytelmäkirjailijoita. De Filippo työskenteli näyttelijänä teatterissa ja teki ensimmäisen elokuvaroolinsa Mario Bonnardin elokuvassa "Tre uomini in frak" (”Kolme miestä frakeissa”, 1932). Hän esiintyi sisarustensa kanssa omiin näytelmiinsä perustuneissa elokuvissa ja teki vuonna 1939 ensimmäisen ohjaustyönsä "In campagna è caduta una stella" (”Maalle on pudonnut tähti”).


title: Eduardo De Filippo

text: Toisen maailmansodan jälkeen De Filippo yhdisti napolilaisteatterin perinteitä italialaiseen neorealismiin omiin näytelmiinsä perustuneissa elokuvissa, joista parhaita ovat "Napoli milionaria" (”Miljonääri-Napoli”, 1950), "Filumena Marturano" (1951) ja "Questi fantasmi" (”Aaveet”, 1954). Federico Fellinin kertomukseen perustuva ja Giulietta Masinan tähdittämä "Fortunella – ruhtinatar laitakadulta" ("Fortunella", 1958) oli De Filippon viimeinen merkittävä ohjaustyö. 1960-luvun puolivälin jälkeen hän palasi teatteriin ja ohjasi näytelmiään televisioon.


title: M/S AIDAbella

text: M/S AIDAbella on saksalais-amerikkalaisen AIDA Cruises -varustamon Sphinx-luokan risteilyalus. Se valmistui Saksan Papenburgissa Meyer Werftin telakalta vuonna 2008. Aluksen pituus on 251,89 metriä, leveys 32,2 metriä ja suurin syväys 7,5 metriä. Laivan koneet tuottavat 36 000 kilowatin tehon ja 21,8 solmun enimmäisnopeuden. Kansia aluksella on 14 ja hyttejä 1 025.


title: M/S AIDAbella

text: "AIDAbellan" sisaralukset ovat "AIDAblu", "AIDAdiva", "AIDAluna", "AIDAmar", "AIDAsol" ja "AIDAstella".


title: M/S AIDAbella

text: Alus tilattiin 1. elokuuta 2005 Meyer Werftiltä Papenburgista Saksasta. Sen köli laskettiin 10. maaliskuuta 2007 telakkanumerolla S.666, ja alus laskettiin vesille vielä samana vuonna 19. lokakuuta. Alus kastettiin 23. huhtikuuta 2008 ja se luovutettiin tilaajalle, joka maksoi siitä 377 388 900 Yhdysvaltain dollaria. "AIDAstella" on viides seitsemästä rakennetusta Sphinx-luokan risteilijästä.


title: M/S AIDAbella

text: Aluksen voimanlähteenä on neljä saksalaisen Caterpillar Motoren GmbH & Co KG -yhtiön toimittamaa 9M43C-dieselmoottoria, jotka pyörittävät neljää 9 000 kilowatin generaattoria. Nämä on kytketty kahteen 12 500 kilowatin sähkömoottoriin, jotka pyörittävät kahta potkureihin kytkettyä akselia 130 kierrosta minuutissa. Voimanlähteen kokonaisteho on 36 776 kilowattia, millä alus kykenee saavuttamaan 21,8 solmun nopeuden.


title: M/S AIDAbella

text: Alus oli vuodenvaihteen 2013–2014 Karibialla.


title: Suraiya

text: Suraiya Jamaal Sheikh (15. kesäkuuta 1929 Gujranwala – 31. tammikuuta 2004 Mumbai), tunnettiin etunimellään Suraiya, oli intialainen näyttelijä ja laulaja. Hän oli suosionsa huipulla 1940-luvun lopussa ja 1950-luvun alussa. Suraiya lopetti uransa vuonna 1963, eikä sen jälkeen juurikaan esiintynyt julkisuudessa.


title: Cincinnati Cyclones

text: Cincinnati Cyclones on yhdysvaltalainen jääkiekkoseura, joka on kotoisin Cincinnatista Ohiosta. Se pelaa ECHL-liigaa. Cyclonesin ECHL-joukkue toimii NHL-seura Nashville Predatorsin ja Florida Panthersin sekä AHL-seura Milwaukee Admiralsin ja San Antonio Rampagen farmijoukkueena. SPHL-seura Knoxville Ice Bears toimii Cincinnati Cyclonesin farmijoukkueena. Suomalaisista hyökkääjä Janne Ojanen ja maalivahti Jani Hurme ovat edustaneet seuraa.


title: Cincinnati Cyclones

text: "(Tilanne 4. tammikuuta 2019)"


title: Eugénie (Ranskan keisarinna)

text: Eugénie, kreivitär de Teba (alkujaan Eugénia María de Montijo de Guzmán; 5. toukokuuta 1826 Granada, Espanja – 11. heinäkuuta 1920 Madrid) oli Ranskan keisari Napoleon III:n puoliso ja Ranskan keisarinna. Hänellä oli miehensä hallituskautena suuri vaikutusvalta Ranskan ulkopolitiikkaan ja hän toimi kolmesti sijaishallitsijana keisarin poissaollessa.


title: Eugénie (Ranskan keisarinna)

text: Eugénien vanhemmat olivat espanjalainen kreivi de Montijo ja Espanjaan asettunutta skotlantilaitaustaista sukua ollut Maria Manuela Kirkpatrick of Closeburn. Hän itse peri Teban kreivittären arvon. Hänen isänsä taisteli Napoleonin joukkojen puolella tämän Espanjan sotaretkellä. Isän kuoltua vuonna 1839 Eugénie asui äitinsä kanssa pääasiassa Ranskassa ja Englannissa. Hän muutti Pariisiin Louis-Napoleon Bonaparten tultua Ranskan presidentiksi joulukuussa 1848 ja onnistui tekemään tähän vaikutuksen kauniilla ulkonäöllään. Presidentti päätti vastoin ministeriensä neuvoa avioitua nuoren espanjattaren kanssa. Louis Napoleon julistautui Ranskan keisariksi (nimellä Napoleon III) 2. joulukuuta 1852 ja parin vihkiminen tapahtui 30. tammikuuta 1853. Kruununprinssi Napoléon Eugène Louis Bonaparte syntyi maaliskuussa 1856.


title: Eugénie (Ranskan keisarinna)

text: Eugénie toimi kolmesti sijaishallitsijana miehensä ollessa estynyt hoitamaan tehtäviään: keisarin ollessa sotimassa Italiassa vuonna 1859, matkalla Algeriassa vuonna 1865 ja johtaessa sotatoimia Ranskan–Saksan sodan aikana vuonna 1870. Eugénien on arveltu vaikuttaneen Napoleon III:n päätökseen aloittaa sotaretki Meksikoon vuonna 1861. Vakaumuksellisena katolisena hän kannatti ultramontanismia ja vastusti Napoleonin tukea Italian yhdistymiselle, koska se johti paavin maallisen vallan vähenemiseen. Mahdollisesti hänen vaikutuksestaan Ranska miehittikin Napoleon III:n kaudella pitkään Roomaa suojellakseen Kirkkovaltiota. Keisarinna osallistui useasti myös Ranskan ministerineuvoston kokouksiin.


title: Eugénie (Ranskan keisarinna)

text: Espanjalaisen syntyperänsä vuoksi Eugénie vastusti erityisen voimakkaasti preussilaisen ruhtinaan asettamista Espanjan valtaistuimelle vuoden 1870 kiistassa, joka johti sodan syttymiseen Ranskan ja Preussin välille. Miehensä lähdettyä johtamaan sotatoimia hän toimi 23. heinäkuuta alkaen sijaishallitsijana ja nimitti Émile Ollivierin eron jälkeen kreivi Palikaon pääministeriksi. Sedanin tappion ja keisarin antautumisen jälkeen Ranska julistettiin tasavallaksi, joten Eugénie pakeni Pariisista illalla 4. syyskuuta ja matkusti kolme päivää myöhemmin Deauvillen satamasta Englantiin.


title: Eugénie (Ranskan keisarinna)

text: Englannissa Eugénie asettui asumaan Chislehurstiin lähelle Lontoota. Valtansa menettänyt Napoleon III muutti sinne vaimonsa perässä vapauduttuaan sotavankeudesta maaliskuussa 1871. Napoleon kuoli maanpaossa tammikuussa 1873, minkä jälkeen Eugénie pyrki yhteistyössä Ranskan bonapartistien kanssa saamaan poikansa valtaistuimelle. Hankkeen huonosta menestyksestä huolimatta entisen keisarinnan ja kruununprinssin matkat manner-Euroopassa herättivät huomiota ja huolta tasavaltaisessa Ranskassa. Suunnitelmat kariutuivat lopullisesti kruununprinssi Louis Bonaparten kaaduttua heinäkuussa 1879 zulu-sodassa Etelä-Afrikassa. Tämän jälkeen Eugénie luopui poliittisista pyrinnöistään ja asui loppuikänsä Englannissa. Hän kuoli 94-vuotiaana vuonna 1920 synnyinmaassaan Espanjassa.


title: Doria

text: Doria on Suomen kansalliskirjaston ylläpitämä digitaalisen aineiston julkaisujärjestelmä ja hallintasovellus. Se avattiin käyttöön vuonna 2007. Doria on tarkoitettu helpottamaan suomalaisille kirjastoille asetettuja digitaalisten aineistojen tallentamisvelvoitteita tarjoamalla alustan ja käyttöliittymän aineistojen tallentamiseen. Palvelu toimii DSpace-tietokantaohjelmistolla.


title: Fort Wayne Komets

text: Fort Wayne Komets on yhdysvaltalainen jääkiekkoseura, joka on kotoisin Fort Waynestä, Indianasta. Seura pelaa ECHL-liigaa. Suomalaisista Hannu Kamppuri, Mike Vaskivuo, Tero Lehterä ja Jani Honkanen ovat edustaneet seuraa.


title: Fort Wayne Komets

text: "(Tilanne 1. helmikuuta 2019)"


title: Konniveden Haukkavuoren kalliomaalaus

text: Konniveden eli Kelloniemen Haukkavuoren kalliomaalaus sijaitsee Konnivedellä Iitissä Kymenlaaksossa. Se muodostaa yksinäinen hirveä esittävä kuvio, johon on viitattu monesti kalliomaalauksia käsittelevissä teksteissä. Maalauksen löysi Timo Miettinen vuonna 1976.


title: Konniveden Haukkavuoren kalliomaalaus

text: Maalaus sijaitsee kalliossa Konniveden eteläosan länsirannalla lahdessa, joka pistää ylös pohjoiseen. Paikka on suunnilleen puolessavälissä Heinolaa ja Iittiä. Kallio aukeaa itään ja on louhikkoinen. Maalaus sijaitsee kalliosta irronneen lohkateen takana.


title: Konniveden Haukkavuoren kalliomaalaus

text: Maalauksessa esiintyy vain yksi selkeä hirveä esittävä kuvio. Hirvi on maalattu täyteisesti ja sen jalat on taivutettu eläimen alle kuin laukkaavaan asentoon. Vaikutelma on kaunis, luonteva ja jopa realistinen. Kuvion koko on 28×27 senttimetriä. Kalliossa on muitakin kuvion katkelmia, mutta ne ovat heikkoja.


title: Konniveden Haukkavuoren kalliomaalaus

text: Hirvi katsoo oikealle kohti kalliossa olevaa pystyhalkeamaa. Maalauskohta on sateelta suojassa ja on siksi niin hyvin säilynyt.


title: Konniveden Haukkavuoren kalliomaalaus

text: Maalauksen ajoituksessa se kytketään Heinolan harjun puhkeamiseen ja esittää myös kilometrin päässä olevaa Rautakannanvuoren ja Saraakallion ylimpien kuvioiden olevan samanaikainen tämän kanssa.


title: Kalamazoo Wings

text: Kalamazoo Wings on yhdysvaltalainen jääkiekkoseura, jonka kotipaikka on Kalamazoo Michiganissa. Se pelaa ECHL-liigaa. Wingsin ECHL-joukkue toimii Vancouver Canucksin ja Columbus Blue Jacketsin sekä niiden AHL-farmiseurojen Utica Cometsin ja Springfield Falconsin farmijoukkueena. Näiden lisäksi joukkue toimii myös AHL-seura Chicago Wolvesin farmijoukkueena. Myös Kalamazoo Wingsillä on oma farmijoukkueensa, SPHL-seura Louisiana IceGators.


title: Kalamazoo Wings

text: Suomalaisista Jarmo Myllys, Kari Takko ja Jarkko Varvio ovat edustaneet seuraa.


title: Kalamazoo Wings

text: "(Tilanne 1. helmikuuta 2019)"


title: Toledo Walleye

text: Toledo Walleye on yhdysvaltalainen jääkiekkoseura, joka on kotoisin Toledosta Ohiosta. Se pelaa ECHL-liigaa. Walleyesin ECHL-joukkue toimii NHL-seura Detroit Red Wingsin ja Chicago Blackhawksin sekä AHL-seura  Grand Rapids Griffinsin ja Rockford IceHogsin farmijoukkue. Suomalaismaalivahti Hannu Toivonen on pelannut Toledo Walleyen riveissä syksystä 2013 lähtien.


title: Toledo Walleye

text: Toledo Walleye perustettiin ECHL:n kaudelle 1991-1992 nimellä Toledo Storm. Sen kotikenttänä toimi Toledo Sports Arena joen toisella puolella Toledon keskustasta. Toledo Storm oli ensimmäinen toledolainen jääkiekkojoukkue sen jälkeen kun IHL:n Toledo Goaldiggers keskeytti toimintansa väliaikaisesti vuonna 1986 ja muutti vittemmin Kansas Cityyn vuonna 1990. Storm voitti alottajaiskaudellaan länsidivisioonan mestaruuden ja voitti Henry Brabham Cupin liigan parhaalla tuloksella normaalilta kaudelta. Seuraavana vuonna Storm voitti ensimmäisen Jack Riley Cupinsa päihitettyään Wheeling Thunderbirdsit kuudessa ottelussa. Storm voitti myös sitä seuraavan vuoden Riley Cupin päihitettyään Raleigh Icecapsit viidessä ottelussa toisena kaksi perättäistä mestaruutta voittaneena joukkueena liigan historiassa Hampton Roads Admiralsin kausien 1991 ja 1992 jälkeen.


title: Toledo Walleye

text: Storm oli alkuvuosinaan ylivoimainen ja voitti viitenä ensimmäisenä kautenaan neljä divisioonamestaruutta sekä saavutti voittoennätyksen kolmessatoista pelaamistaan kuudestatoista kaudesta. Storm voitti toisen Brabham Cupinsa vuoden 2003 kaudella ja pääsi American Conferencen finaaleihin vuoden 2005kaudella mutta hävisi Gwinnett Gladiatorsille.


title: Toledo Walleye

text: Storm pelasi viimeisen pelinsä 19. huhtikuuta 2007 saman vuoden pohjoisdivisioonan semifinaaleissa saman osavaltion Cincinnati Cyclonesia vastaan. Ottelun lopputulos oli 0–4 ja ottelusarjan tulos 0–3 Cyclonesille. Kuudentoista ECHL-kautensa aikana Toledo Storm teki yhteensä tuloksen 610-395-103 voitti kaksi Riley Cupia, kaksi Brabham Cupia sekä kuusi divisioonamestaruutta.


title: Toledo Walleye

text: Vuonna 2007 ohiolainen voittoa tavoittelematon yritys Toledo Arena Sports osti oikeudet Toledon alueelle ECHL:tä. Toledo Arena Sports suunnitteli rakentavansa uuden kiekkoareenan Toledon keskustaan vanhentuvan Sports Arenan korvaajaksi. Pian myynnin jälkeen se ilmoitti, että Toledo Storm ei kilpailisi vuoden 2006-2007 kauden jälkeen ennen kuin uusi areena valmistuisi, ja ECHL myönsi joukkueelle kahden vuoden tauon.


title: Toledo Walleye

text: Helmikuussa 2008 toimitusjohtaja Joe Napoli ilmoitti, että Stormin entinen maalivahti ja vuosien 2003-2007 päävalmentaja Nick Vitucci palaisi valmentamaan joukkuetta sen palatessa liigaan vuonna 2009. Viikko ilmoituksen jälkeen Toledo Arena Sports nimesi Stormin Walleyeksi viittauksena alueella suosittuun kalastusharrastajien saaliiseen valkosilmäkuhaan.


title: Toledo Walleye

text: ECHL:n keskikauden johtajien kokouksen yhteydessä liiga ilmoitti, että Toledo Walleye kuuluisi American Conferencen pohjoisdivisioonaan NHL:n palkinnonjakotilaisuudessa Las Vegasissa Detroit Red Wingsin toimitusjohtaha Ken Holland totesi, että Walleyesta tulisi Wingsin ECHL-yhtsistyökumppani kaudelle 2009-2010 ja että Wings lähettäisi yhden maalivahtikokelaistaan pelaamaan Toledoon kauden ajaksi. Kesäkuussa 2009 Walleye ilmoitti aikataulun ensiesiintymiskaudelleen, joka alkaisi 16. lokakuuta kotikentällä Brabham Cupia puolustavaan Florida Everbladesia vastaan. Walleye pelaisi kotikentällään 15 ensimmäisestä 21 pelistään. Elokuussa 2009 Walleye ilmoitti tehneensä toisen yhteistyösopimuksen, jonka myötä siitä tuli ECHL-yhteistyökumppani Chicago Blackhawksille ja Blackhawksin AHL-kumppani Rockford IceHogsille.


title: Toledo Walleye

text: 26. elokuuta 2009 Walleye teki ensimmäisen pelaajasopimuksensa keskushyökkääjä Malcolm MacMillanin kanssa, joka liittyi Walleyesiin Yhdistyneen kuningaskunnan EIHL-joukkueesta Belfast Giants. MacMillan oli pelannut ECHL:ssä aiemmin Florence Priden, Peoria Rivermenin, Cincinnati Cyclonesin ja Reading Royalsin riveissä.


title: Toledo Walleye

text: Ennen Walleyen ensiottelua joukkueen päävalmentaja Nick Vitucci nimesi puolustaja Ryan Stokesin joukkueen kapteeniksi ja Malcolm MacMillanin ja Adam Hobsonin keskustahyökkääjiksi. Ottelu Floridaa vastaan päättyi Floridan voittoon 2–1 Walleyen kotikentällä. Ottelua seurasi 8 000 katsojaa loppuunmyydyssä hallissa, mikä oli uusi Toledon ammattilaiskiekon yleisöennätys. Seuraavan illan ottelussa Everbladesia vastaan Walleyen maalivahtitulokas Jordan Pearce torjui 37 laukauksesta 35. Ottelu päättyi Walleyen voittoon 5–2. Pelisarja Floridaa vastaan päättyi Toledon voittoon pelein 2&ndash1. 20. lokakuuta Walleyen puolustaja Jamie Milam nimettiin ECHL:n Sher-wood- viikon pelaajaksi hänen tehtyään kolmen pelin sarjassa yhteensä viisi pistettä.


title: Toledo Walleye

text:
Uudenvuodenaattona 2009 Walleyen puolustaja J.C. Sawyer ja hyökkääjä Maxime Tanguay valittiin American Conferencen All-Star -joukkueeseen ja he pelasivat kauden All-Star .ottelussa Ontarion Citizens Business Bank Arenalla 20. tammikuuta. Samana päivänä Sawyer nimettiin American Conferencen All-Stars -joukkueen kapteeniksi. Peruskauden päättyessä Sawyer valittiin ECHL:n yhteisjoukkueen ykköskokoonpanoon ja hänet valittiin myös vuoden puolustajaksi. Keskustahyökkääjä Maxime Tanguay valittiin ECHL:n yhteisjoukkueen tulokaskokoonpanoon.
Walleye varmisti paikkansa Kelly Cupin pudotuspeleissä maaliskuun 31. päivän ottelussa, joka päättyi rangaistuslaukauksilla Johnstown Chiefsin voittoon. Walleye oli peruskauden päättyessä American Conferencen kahdeksannella sijalla, mikä varmisti joukkueen ensimmäisen pudotusottelun olevan peruskauden mestaria Charlotte Checkersiä vastaan. Walleye sai laitahyökkääjä Adam Keefen hattutempun siivittämänä Charlottesta voiton 7–2 pelisarjan ensimmäisessä ottelussa. Myös keskushyökkääjä Tony Romano, puolustaja J.C. Sawyer ja laitahyökkääjät Akim Aliu ja Derek Nesbitt tekivät ottelussa pisteitä.


title: Toledo Walleye

text: Toledo Walleyen maskotti on ollut 27. heinäkuuta 2009 alkaen Spike, keltainen antropomorfinen valkosilmäkuha, jolla on Walleyesin valkoinen pelipaita, pelihanskat ja kypärä. Spike esiteltiin Toledo Mud Hensin baseball-ottelussa. Spikellä on vastustajahahmo Catrick, joka on pörröinen sinine kissa, jolla on kalastusliivi ja keltaiset saappaat. Hahmot nujakoivat keskenään otteluissa.


title: Toledo Walleye

text: ECHL ja Toledo Walleye ovat ilmoittaneet liigan järjestävän historiansa ensimmäisen ulkoilmaottelun Fifth Third Fieldissä ECHL-kaudella 2014-2015.


title: Toledo Walleye

text: "(Tilanne 28. tammikuuta 2019)"


title: Hurrikaani Tara

text: Hurrikaani Tara oli yksi tappavimmista tunnetuista Tyynenmeren hurrikaaneista. Meksikossa raportoitiin ainakin 436 kuolonuhria ja aineelliset vahingot nousivat 16 miljoonaan dollariin.


title: Peter Capaldi

text: Peter Dougan Capaldi (s. 14. huhtikuuta 1958) on skotlantilainen näyttelijä ja elokuvaohjaaja. Hänen moniin roolitöihinsä lukeutuvat Malcolm Tuckerin hahmo televisiosarjassa "Politiikan nappula" ("The Thick of It", 2005–2012) ja siihen perustuvassa elokuvassa "In the Loop – Silmukka kiristyy" (2009) sekä enkeli Islington televisiosarjassa "Neverwhere" (1996). Hän on näytteli 12. Tohtoria vuosina 2013–2017 televisiosarjassa "Doctor Who".


title: Sidney Moncrief

text: Sidney Alvin Moncrief (s. 21. syyskuuta 1957 Little Rock, Arkansas) on yhdysvaltalainen entinen ammattilaiskoripalloilija, joka pelasi pelintekijänä sekä heittävänä takamiehenä.


title: Sidney Moncrief

text: Milwaukee Bucks varasi Moncriefin NBA:han vuorolla viisi ensimmäisellä kierroksella. Hän edusti Bucksia kymmenen kautta ja valittiin tänä aikana kahdesti (kausina 1982–1983 ja 1983–1984), viidesti (kerran ykköstähdistöön ja neljästi kakkostähdistöön) sekä viidesti (neljästi ykköstähdistöön ja kerran kakkostähdistöön). Hän myös pelasi viidesti . Moncrief ehti jo ilmoittaa uransa päättymisestä lokakuussa 1989 ja Bucks jäädytti hänen pelinumeronsa (numeron 4) tammikuussa 1990, mutta teki paluun ja pelasi vielä kauden 1990–1991 Atlanta Hawksissa.


title: Sidney Moncrief

text: Moncrief pelasi yksitoistavuotisella NBA-urallaan yhteensä 767 runkosarja- ja 93 pudotuspeliottelua. Hän on Milwaukee Bucksin seurahistorian kolmanneksi eniten pisteitä tehnyt pelaaja Kareem Abdul-Jabbarin ja Glenn Robinsonin jälkeen, toiseksi eniten otteluita pelannut pelaaja Junior Bridgemanin jälkeen sekä toiseksi eniten korisyöttöjä antanut pelaaja Paul Presseyn jälkeen. Pelaajauransa jälkeen hän on toiminut muun muassa apuvalmentajana NBA-joukkueissa Dallas Mavericks (vuosina 2000–2003), Golden State Warriors (vuosina 2007–2009) ja Milwaukee Bucks (vuosina 2011–2013) sekä päävalmentajana NBA Development League -joukkue Fort Worth Flyersissa (vuosina 2006–2007).


title: Jäänmurtaja Tarmo (1963)

text: Tarmo on Viron merenkulkulaitoksen jäänmurtaja. Se oli Viron ainut jäänmurtaja vuoteen 2012 saakka, jolloin Tallinnan satama osti suomalaisen "Botnican" 50 miljoonalla eurolla.


title: Uimahypyt kesäolympialaisissa 2004 – naisten 3 metrin ponnahduslauta

text: Naisten 3 metrin ponnahduslautahypyt Ateenan olympialaisissa kilpailtiin 25. – 26. elokuuta 2004.


text: Kilpailu jakautui kolmeen vaiheeseen: karsintakierrokseen, välierään ja finaaliin. Karsintoihin osallistui 33 hyppääjää, joista parhaimmisto eteni välierään. Parhaat karsinnan ja välierän yhteistuloksen tehneet naiset selviytyivät loppukilpailuun. Siinä finaalihyppyjen kanssa laskettiin yhteen aiemmat välierähypyt, ja yhteispistemäärät määräsivät loppusijoitukset.


text: Jokaisella kierroksella kilpailijoiden oli hypättävä yksi kierrehyppy, yksi hyppy eteenpäin, yksi taaksepäin, yksi sisäänpäin ja yksi ulospäin.


text:
Karsintaan osallistui 33 hyppääjää, jotka hyppäsivät kukin viisi hyppyä. Heistä 18 parasta etenivät välierään.
Kilpailijat hyppäsivät kukin viisi hyppyä.
Välierästä selvinneet naiset hyppäsivät finaalissa viisi hyppyä.


title: Peel (automerkki)

text: Peel on vuosina 1963–1969 valmistettu englantilainen automerkki. Peel Engineering Company valmisti Mansaarella Peelin kaupungissa 1950-luvulla lasikuituveneitä ja moottoripyörien katteita. Ensimmäinen yhtiön prototyyppiauto oli Peel Manxcar.


title: Peel (automerkki)

text: Peel-yhtiön Peel P50-auto on yhä maailman pienin sarjatuotantoauto. Peel P50 -autossa on yhden hengen lasikuitukori, DKW/Zweirad Union -kaksitahtimoottori (50 cm3) ja kolme vaihdetta. Mallia valmistettiin vuosina 1963-1964 noin 48 yksilöä, joista vuonna 2008 oli jäljellä noin puolet.Mobilisti 8/2008, sivu 40


title: Peel (automerkki)

text: Peel P50 maksoi 200 puntaa, kun samaan aikaan halvin Minin malli maksoi 500 puntaa.


title: Peel (automerkki)

text: Peel-yhtiön muita automalleja olivat Peel Trident, Peel Viking Sport sekä prototyyppi GRP Minis. Peel Trident -auto oli kaksipaikkainen ja sitä valmistettiin yli 70 kappaletta. Peel Viking Sport -autoa valmistettiin manner-Englannissa noin 25 kappaletta vuosina 1966–1967. Yhtiö lopetti autojen tuotannon vuonna 1969.


title: Sosiokratia

text: Sosiokratia on päätöksenteon menetelmä, jossa tasa-arvoiset yksilöt päättävät asioista yhteisesti konsensusperiaatteella ja jossa organisaatiorakenne pohjautuu kybernetiikan periaatteisiin. Viimeisin käytännön sovellus sosiokratiasta (Gerard Endenburg, "Circular Organizing") on kehitetty yksityisen yrityksen hallintoa varten. Sosiokratia on myös käytössä useissa erityyppisissä organisaatioissa: julkisissa, yksityisissä, sekä ammattimaisissa että voittoa tavoittelemattomissa vapaaehtoisorganisaatioissa.


title: Sosiokratia

text: Sana sosiokratia (engl. "sociocracy") on johdettu latinan ja kreikan kielen sanoista "socius" (kumppani) ja "kratein" (hallinnoida). Englannin kieleen sana, alun perin sociocratie, on saapunut Auguste Comten käyttämänä vuonna 1851 (Comte on myös luonut englannin kielen sanan "sociology"), ja myöhemmin sosiologi Lester Frank Wardin kautta, jonka kirjoittamassa artikkelissa sana esiintyi vuonna 1881, ja vielä myöhemmin hollantilaisen Kees Boeken kautta, joka sovelsi käsitettä koulutukseen. Laajemmassa merkityksessään sosiokratia tarkoittaa että hallitsija on "socios" - ihmiset jotka ovat sosiaalisessa suhteessa keskenään - verrattuna demokratiaan, jossa hallitsijana on "demos", yleinen kansanjoukko.


title: Nash (automerkki)

text: Nash oli Yhdysvalloissa vuosina 1917–1957 valmistettu automerkki. Autotehtaan perusti Charles W. Nash ostamalla Jeffery Motor Companyn vuonna 1916. Jeffery oli valmistanut ensimmäiset Rambler-nimiset autonsa jo 1897, ja valmisti 1910-luvulla enimmäkseen kuorma-autoja. Tehtaan nimi muuttui 1917 Nash Motors Companyksi ja samana vuonna valmistuivat ensimmäiset Nash-autot.


title: Nash (automerkki)

text: Nash otti tuotantoon nelipyöräjarrut jo 1924. 1925 Nash-tehdas otti käyttöön Ajax-automerkin halvempaa automallia varten, mutta oltuaan vuoden tuotannossa Ajax-merkki hylättiin ja auton nimeksi tuli Nash Light Six.


title: Nash (automerkki)

text: Nash Motors Company valmisti Nash-merkkisiä autoja Yhdysvalloissa vuosina 1917–1937. Vuosina 1937–1954 Nash-autoa valmisti Nash-Kelvinator Corporation ja viimeiset kolme vuotta 1954–1957 American Motors Corporation. American Motors Corporation (AMC) syntyi 1954 Nash- ja Hudson-autotehtaiden yhdistyessä. AMC kuitenkin lopetti 1957 sekä Nashin että Hudsonin valmistuksen ja valmisti 1958–1965 vain Rambler-merkkisiä autoja.


title: Nash (automerkki)

text: Nash Motorsin pääsuunnittelijana vuodesta 1917 ja Nash-Kelvinator Corporationin teknillisenä johtajana vuoteen 1952 asti toimi suomalaissyntyinen Nils Erik Wahlberg.


title: Nash (automerkki)

text: Mobilisti 3/2008


title: Radioamatööritoiminta Suomessa

text: Radioamatööritoiminta Suomessa alkoi 1900-luvun alussa. Vuoden 2014 lopussa Suomessa oli noin 6 000 henkilöä, joilla oli radioamatöörilupa.


title: Radioamatööritoiminta Suomessa

text: Suomessa radioamatöörin pätevyystodistuksia myöntää Viestintävirasto. Viestintäviraston valtuuttamat tutkinnonpitäjät järjestävät pätevyystutkintoja eri puolilla Suomea.


title: Radioamatööritoiminta Suomessa

text: Suomen voimassa olevat amatööriradioiden kutsumerkit ilmoittaa viestintävirasto verkkosivuillaan. Näin ollen on mahdollista vasta-aseman tai hyötyradioliikennekuuntelijan, kuuntelija-amatöörin, varmistaa kutsumerkin olemassaolo. Amatööriradiokutsumerkki on voimassa viisi vuotta kerrallaan ja siitä voi ilmoituksella viestintävirastolle tehdä jatkuvasti uudistettavan. Näistä OF-, OG-, OH- ja OI-alkuisista kutsumerkeistä poikkeusena ovat OG-alkuiset kutsumerkit ja ne kutsumerkit, joiden numeron jälkeen on vain yksi kirjain. Nämä kutsumerkit ovat voimassa vain viisi vuotta kerrallaan eikä niistä voi tehdä säännönmukaisesti jatkuvia. Tavanomaisen kutsumerkin numeron jäljessä on kolme kirjainta. Mikäli haluaa valinnanvaraisen vapaan kutsumerkin, joutuu maksamaan tavalliseen kutsumerkkiin nähden huomattavan lisämaksun. Usein valitaan numeron jälkeen kaksikirjaiminen kutsumerkki. Monet radioamatööriyhteisöt, jotka osallistuvat mm. sähkötyskilpailuhin, rekisteriöivät tavanomaisen numeron jälkeen kaksikirjaimisen kutsumerkin rinnalle kilpailukutsumerkin, jossa on numeron jälkeen vain yksi kirjain, mikä sähkötysyhteysklpailuissa nopeuttaa yhteyden vahvistamista. Numeron jälkeen yksikirjaimisen kutsumerkin haittapuoli on se, että sitä ei voi varata säännönmukaisesti itsekseen jatkuvaksi viiden vuoden jaksojen jälkeen, vaan se on erikseen anottava yhä uudelleen viestintävirastolta viiden vuoden kauden jälkeen niin kuin OG-alkuisetkin kutsumerkit.


title: Radioamatööritoiminta Suomessa

text: Radioamatööriyhteisöjä on monenlaisia. Jotkin yhdistykset eivät ole rekisteröityjä, ja monet yhdistykset patentti- ja rekisterihallitus poisti yhdistysrekisteristä 2017 tammikuussa siksi, että ne eivät olleet lähettäneet vuosikymmeniin ilmoituksia rekisteritilanteesa muutoksesta, minkä vuoksi ne katsottiin rauenneiksi. Rekisteröidyistä radioamatööriyhteisöistä suurimmat ovat maakunnallisia yleisyhteisöjä, jotka ylläpitävät ja opettavat radioamatööritoimintaa vaikutusalueellaan, yleensä maakunnassa tai seutukunnan kokoisella alueella. Jotkin radioamatööriyhteisöt ovat kahdenkymmenen tai viidenkymmenen jäsenen kokoisia, hallitsevat omaa yhteisöllistä amatööriradioasemaansa, mutta eivät pyri kasvuun alueellaan tai lähialueillaan. Pienehköimpiä yhdistyksiä ovat radioamatöörien yhteyskilpailuihin pyrkivät kilpailuradioasemat, joiden jäsenmäärä saattaa olla enintään kymmenen, mutta joilla on verrattain tehokkaita antenneja pitkien DX-yhteyksien aikaansaamiseksi.


title: Radioamatööritoiminta Suomessa

text: Radioamatööritoiminta Suomessa alkoi 1900-luvun alussa erilaisilla kokeellisilla kipinälennättimillä. Varsinaisesti käyttäjäpohja laajeni maan itsenäistyttyä, kun puolustusvoimat huomasi itselleen tarpeelliseksi sotilasradiosähköttäjien sotilasopetuksen tarpeellisuuden viestijoukkoja edeltäneissä joukko-osastoissa. Vuoten 1927 saakka puolustusvoimat johti kehitystä, mutta sen taakan tultua raskaaksi sen omastakin tahdosta valvonta siirrettiin siviilihallinnolle. Nuoren Voiman Liiton aikaiset radioamatöörikutsutunnukset uudistettiin 1. tammikuuta 1929 kansainvälisen käytännön mukaisesti ja suomalaiset radioamatöörit saivat pääasiassa Havaijilla olleet OH-alkuiset tunnukset, jotka olivat myös suomalaisten siviililentokoneiden kansallistunnukset. Ennen tätä, noin vuosina 1922–1928, Suomessa käytettiin yleisesti tunnusta ES, joka tarkoitti "Europe Suomi". Vuoden 1929 uudistuksessa tämä kutsumerkin alkuosa, prefiksi, meni Viron tasavallan kansalliseen käyttöön. Viron tasavallan muututtua ensin Viron kansantasavallaksi ja sitten Neuvostoliiton täysjäseneksi, Eestin sosialistiseksi neuvostotasavallaksi, Virossa lakattiin käyttämästä itsenäisen Viron kutsumerkkiä ja alettiin käyttää Neuvostoliiton amatööriradiokutsumerkkejä. Viron itsenäistyttyä jälleen ES palasi Viron tasavallan kansalliseksi kutsumerkiksi.


title: Radioamatööritoiminta Suomessa

text: Kun Saksa hyökkäsi Puolaan 1. syyskuuta 1939 ja siitä muodostui Britannian ja Ranskan sodanjulistusten jälkeen maailmansodan kaltainen tilanne, antoi valtioneuvosto 14. syyskuuta 1939 päätöksen, jonka mukaan radioamatöörilaitteiden käyttö kiellettiin 16. syyskuuta 1939 alkaen. 19. maaliskuuta 1947 antoi liikenne- ja viestintä- sekä työvoimaministeriön edeltäjä, yleisten töiden ja kulkulaitosten ministeriö ilmoituksen, jonka mukana sillä ei ole mitään radioamatööritoimintaa vastaan. Suomen asetuskokoelmassa olevan säädöksen N:o 246/27.3.1947 mukaan N:o 279/14.9.1947 annettu säädös kumottiin ja radioamatööritoiminnan sai jälleen aloittaa 1. huhtikuuta 1947. 1939 oli luetteloituja radioamatöörejä 208 henkilöä, joista 181:llä oli laitteet.


title: Radioamatööritoiminta Suomessa

text: Yhteistoimintaharjoitukseen, joka alkoi 16. lokakuuta 1939, mennessä Suomen Radioamatööriliitto oli lähettänyt 11. lokakuuta 1939 kiertokirjeen valituille jäsenilleen siitä, että Suomessa sotilasviranomaisten kehotuksesta ja suostumuksella perustetaan valtakunnallinen apuradioverkko.


title: Radioamatööritoiminta Suomessa

text: Suomessa varusmiesten radiotaitojen kehittämiseksi aloitettiin 1950 Suomen puolustusvoimissa sotilasradioharrastus, josta käytettiin lyhennettä SRH. Tuolloin keskeistä opetuksessa oli mm. riittävän sähkötystaidon hankkiminen harjoittelemalla. Radioliikennöintiä ei suoritettu radioamatööritaajuuksilla, vaan niitä lähellä olevilla taajuuksilla puolustusvoimien käytössä olevilla radioilla. Kutsumerkit olivat määritellyt sotatoimiyhtymän mukaan eikä asemapaikkaa, QTH:a, saanut paljastaa. SRH-toiminnan vähennyttyä 1960-luvulla ja 1970-luvulla, 1980-luvulla Keski-Suomen Viestipataljoonassa heräsi ajatus vastaanvanlaisen sotilasradioamatööritoiminnan aloittamisesta. Sotilasradioamatööritoimintaa jatkui virallisissa muodoissa 1990-luvun alkuun, jolloin siitä luovuttiin.


title: Radioamatööritoiminta Suomessa

text:
Sotilasharrastustoiminnan ja sotilasradioamatööritoiminnan OI-alkuiset kutsumerkit jäivät varuskuntien tavanomaiseen radioamatööritoiminaan ja uusia OI-kutsumerkkejä perustettiin sotilasradiomuseoille sekä viestikilloille. Uusimmat OI-kutsumerkit ovat eivät liity puolustusvoimiin suoraan, vaan Maanpuolustuskoulutusyhditykseen sekä rajavartiolaitokseen.
Kunkin radioamatöörisähköttäjän piti ilmoittautua kaupungin sähkölaitoksella mahdollisesti varmistaakseen virransaantinsa radiolle. Annettujen ohjeiden mukaan tavallinen radioamatööriliikenne oli sallittua, mutta kuitenkaan selväkielistä keskustelua ei sallittu ja liikennöinnin tuli tapahtua 80 metrin ja 40 metrin aaltoalueilla. Jotta verkkoa olisi pystynyt jatkuvasti pitämään yllä ja päivystämään, kehotettiin verkon asemien pääoperaattoreita hankkimaan paikkakunnan asepalveluksesta vapautettuja ja nostoväkeä (nykyään lisäreservi) varaoperaattoreita. Lisäksi pyydettiin mahdollisuuksien mukaan hankkimaan puhelin ja ilmoittamaan sen numero viranomaisille. Kaikki verkkoon kuuluvat kysymykset ohjattiin Suomen Radioamatööriliiton puheenjohtaja, insinööri Kalle Sainiolle Yleisradioon Fabianinkadulle Helsingissä. 14. lokakuuta 1939 kirjeellä Suomen puolustusvoimien yleisesikunta kehotti kuuntelemaan venäläisiä radioasemia ja ottamaan muistiin niiden aallonpituus, lähetysaika, kuuluvuus, tekstisisältö ja muita seikkoja. Kuitenkin talvisodan alettua Suomen Radioamatööriliiton puheenjohtaja, insinööri Sakari Sainio, antoi 6. joulukuuta 1939 nimetyille radioamatööreille ohjeen improvisoidusta valtakunnallisesta radioverkosta ilmavalvonnan kaukoviestitystä varten ilmavalvontapuolutuskeskusten johtoasemia varten.


title: Radioamatööritoiminta Suomessa

text: Talvisodan radioverkon muistotapahtumaa vietettiin 2009 Riihimäellä. Sodanaikaisilla radioilla pidetään yhteyksiä valtakunnallisesti vuosittain perinneradiotapahtumassa, joita on järjestetty kaksi kertaa vuodessa 2005 alkaen itsenäisyyspäivänä ja puolustusvoimain lippujuhlapäivänä tai juuri sitä ennen.


title: Radioamatööritoiminta Suomessa

text: Talvisodan kokemusten perusteella viestijoukkojen vahvuutta suomalaisissa sotatoimiyhtymissä lisättiin, mikä edellytti sotilasviestitoiminnan opettamisen laajenemista. Reino Hallamaa värväsi joukkoihinsa 51 lähetysluvallista radioamatööriä.


title: Radioamatööritoiminta Suomessa

text: Viestintävirasto on ulkoistanut radioamatööritutkintojen pitämisen Suomen Radioamatööriliitto ry:lle. Suomessa radioamatööritutkinto on moduulipohjainen. Kunkin moduulin voi suorittaa itsenäisesti ja hyväksyttyjen moduulien yhdistelmät antavat oikeuden eri luokkien pätevyystodistuksiin. Hyväksytyillä tutkintomoduuleilla ei ole vanhenemisaikaa, joten ne voi suorittaa joko yksi kerrallaan tai kaikki samassa tutkintotilaisuudessa. Tutkintoja ottavat vastaan paikalliset pätevyystutkijat ympäri maan ja ympäri vuoden. Tutkintomoduulien hyväksytysti suorittaminen oikeuttaa seuraaviin radioamatööriluokkiin:Perusluokan radioamatöörillä on nykyään samat oikeudet radioalueiden käyttöön kuin yleisluokassa, mutta perusluokkalainen ei saa käyttää yhtä suuria tehoja kuin yleisluokkalainen. Yleisluokan suorittanut saa käyttää maksimissaan 1 500 wattia tehoa useimmilla HF-alueilla. Perusluokan teho näillä alueilla rajoittuu 120 wattiin, eli noin 11 dB pienemmäksi kuin yleisluokassa. Käytännössä tavallisten radioamatöörilähetinten teho rajoittuu melko samoin, kuin perusluokan lupa, ja yleisluokan tehoihin päästään vain erillisillä päätevahvistimilla.


title: Radioamatööritoiminta Suomessa

text: Suomalainen tutkinto antaa kansainvälisen HAREC-pätevyyden ja suomalainen amatööriradioasemalupa on CEPT:n mukainen. Suomalainen perus- ja yleisluokan radioamatööri saa ilman anomusta käyttää omin tunnuksin Viron aluetunnus oman tunnuksen eteen lisättynä amatöörilaitteita Virossa kolmen kuukauden ajan Viron B-luokan oikeuksin yleensä 20 dBW:n teholla, joka vastaa 100 W:n lähetystehoa. Ulkomaalaisen on mahdollista anoa ulkomaisin pätevyystodistuksin ja luvin Viroon kolmen vuoden kansallinen amatöörilupa. Viron A-luokan radioamatöörille on yleensä sallittu 30 dBW:n lähetysteho, joka vastaa 1 000 W:n lähetystehoa. Virossa radioamatöörien A-luokkaa varten joutuu antamaan näytön sähkötyksestä, jonka rajana pidetään viittä sanaa, 25 merkkiä minuutissa. Virossa ei ole enää C-luokan amatöörilupaa, vaan Viron amatöörit jakautuvat A-, B- ja D-luokkiin. Näistä Virolainen D-luokka, on tarkoitettu puheliikenteeseen frekvenssimoduloituna, jonka luvan haltija ei saa operoida HF-aalloilla eikä D-luokan virolaisella todistuksella saa HAREC-pätevyyttä. D-luokan oikeuksilla saa Virossa käyttää vain kymmenen metrin aaltoaluetta 28,0–29,7 MHz, kuuden metrin aaltoaluetta 50,0–52,0 MHz, neljän metrin aaltoaluetta 70,0–70,3 MHz, kahden metrin aaltoaluetta 144,0–146,0 MHz, seitsemänkymmenen senttimetrin aaltoaluetta 432,0–438,0 MHz ja kahdenkymmenenkolmen senttimetrin aaltoaluetta 1,24–1,30 GHz ja vain 10 dBW:n eli 10 W:n teholla. A-luokan radioamatöörit voivat operoida 30 dBW:n eli 1 000 W:n ja B-luokan radioamatöörit voivat operoida 20 dBW:n eli 100 W:n tehoilla näilläkin aaltoalueilla.


title: Radioamatööritoiminta Suomessa

text: Latviassa ja Liettuassa suomalainen radioamatööri joutuu anomaan maiden valvontaviranomaisilta erikseen luvan.


title: Radioamatööritoiminta Suomessa

text: Viestintävirasto pitää yllä listaa Suomessa käytettävistä radioamatööritaajuuksista. Taajuuksien käyttöön voi liittyä rajoituksia maantieteellisen sijainnin ja lähetystehon suhteen.


title: Radioamatööritoiminta Suomessa

text: Suomessa radioamatööritoiminnassa voi käyttää seuraavia taajuusalueita (katso myös: Sähkömagneettinen spektri):


title: Radioamatööritoiminta Suomessa

text: MF-alueella on kolme radioamatööritaajuusaluetta.


title: Radioamatööritoiminta Suomessa

text: HF-alueella on yhdeksän radioamatööritaajuusaluetta.


title: Radioamatööritoiminta Suomessa

text: VHF-alueella on kolme radioamatööritaajuusaluetta.


title: Radioamatööritoiminta Suomessa

text: UHF-alueella on kolme radioamatööritaajuusaluetta.


title: Radioamatööritoiminta Suomessa

text: Muita erittäin korkeita taajuusalueita radioamatöörikäytössä ovat:Suomen prefiksi (sekä radioamatööriliikenteessä että lentoliikenteessä) on OH (erikoistapauksissa OF, OG, OI tai OJ). OH-etuliitteen jälkeen radioamatööriaseman kutsussa tulee numero, joka yleensä osoittaa läänin, jossa radioamatööriasema toimi. Lääniuudistuksen jälkeen läänikohtaisten kutsujen pakollisuudesta on Ahvenanmaata lukuun ottamatta luovuttu, mutta yleensä vanhaa piirijakoa noudatetaan edelleen kun uusia kutsuja haetaan. Jos hakija ei esitä toivetta, numero on satunnainen. Numeron toivomisesta ei peritä erillistä maksua. Ahvenanmaalla sijaitsevan aseman kutsussa on numero 0. Numeron jälkeen kutsussa tulee suffiksi. Suffiksissa voi olla yksi, kaksi, kolme tai neljä merkkiä. Suffiksin merkeiksi hyväksytään kirjaimet välillä A–Z ja numerot 0–9, mutta viimeisen merkin täytyy olla aina kirjain. Ilman erityistoiveita suffiksiksi annetaan jokin vapaa 3-merkkinen kirjainsarja. Nykyisin on myös mahdollista hankkia maksua vastaan haluamansa oleva kutsumerkki, joka ei jo ole kenenkään muun käytössä tai ei ole karenssissa. Yleensä hankitaan kaksikirjainpäätteisiä kutsumerkkejä tai kilpailukutsumerkkejä, joissa on entisen piirinumeron jälkeen vain yksi kirjain. Tämä helpottaa erityisesti sähkötyskilpailussa. Tavanomaisissa kutsumerkeissä on kolme kirjainta entisen piirinumeron jälkeen.


title: Radioamatööritoiminta Suomessa

text: Piirijako on ollut seuraavanlainen:


title: Radioamatööritoiminta Suomessa

text: Kunnat on numeroitu kuntatyöskentelyä varten.


title: Radioamatööritoiminta Suomessa

text: Puolustusvoimien sisällä tapahtuvaa radioamatööritoimintaa, OI-prefiksillä ja ilman, kutsutaan sotilasradioamatööritoiminnaksi (SRA). Myös SRA-toimintaan kuuluvat kerhot; sotilasradioamatöörikerhot ja niiden kerhoasemat. Joitain OI-radiokutsutunnuksista ei ole koskaan käytetty varuskunnan yhteydessä, vaan ne ovat anottu johonkin museoon tai muun perinnetoimintaan liittyvän toiminnan tueksi.


title: Radioamatööritoiminta Suomessa

text: OI-asemilla on toimintapäivät 5.3. viestijoukkojen perustamisen muistoksi, puolustusvoimain lippujuhlan päivänä 4.6., kansainvälisen majakka- ja majakkalaivaviikonlopun lauantaina elokuun kolmantena viikonloppuna sekä 6.12. Suomen itsenäisyyspäivänä. Rajavartiolaitokseen liittyvät amatööriadioasemat pitävät 5.3. asemesta oman toimintapäivänsä 21.3., jolloin on mahdollista kuunnella sen asemien amatööriliikennettä.


title: Radioamatööritoiminta Suomessa

text: Suomen Radioamatööriliitto ry. (SRAL) on Suomen radioamatöörien kansallinen keskusjärjestö. SRAL on kansainvälisen radioamatööriliiton IARU:n ja pohjoismaisten radioamatööriliittojen yhteistyöelimen NRAU:n jäsen. SRAL on perustettu 1921 ja siihen kuuluu noin 5 000 jäsentä. Jäseneksi pääsee kuka tahansa radioamatööritoiminnasta kiinnostunut.


title: Grensholm

text: Grensholm on linna Ruotsissa Vångan pitäjässä Norrköpingin kunnassa Itä-Götanmaan maakunnassa. Linna sijaitsee Roxen-järven rannalla.


title: Grensholm

text: Päärakennus on peräisin luultavasti 1600-luvun jälkipuoliskolta. Nykyään se on muokattu karoliinisen tyylin mukaiseksi. Linnaa ympäröi ranskalainen puisto, jossa on peililampi. Kartanoon kuuluu joitakin torppia, joista monet ovat taalainmaalaisten 1700-luvun puolivälissä perustamia. Myöhäiskeskiaikainen kivinen päärakennus rakennettiin 1500-luvulla kartanon kappeliksi. Kartanolla on hyvin säilyneet talousrakennukset 1700- ja 1800-luvuilta, niiden joukossa muun muassa kartanon meijeri. Keskiaikaisen linnarakennelman Åls stenhusin rauniot sijaitsevat Slottsuddenilla.


title: Grensholm

text: Linna sai nykyisen nimensä valtaneuvos Magnus Grenin mukaan. Erilaisten avioliittojen jälkeen linnan omistivat muun muassa Ryningin, Rosengrenin ja Ribbingin suvut, kun Metta Rosengren avioitui Sven Ribbingin kanssa vuonna 1644. Linna säilyi suvun omistuksessa vuoteen 1706. Linna kuului Spens-suvulle vuodesta 1706 vuoteen 1904, jolloin se myytiin vapaaherra Johan Mannerheimille. Grensholm kuului monta vuotta Augustin Mannerheimille, kunnes kartano myytiin vuonna 1982. Nykyään kartanon omistaa Lagerfeltin perhe. Kartanossa harjoitetaan maataloutta ja jonkin verran konferenssitoimintaa.


title: Noormarkun kirkko

text: Noormarkun kirkko on vuonna 1933 valmistunut kivikirkko Porin Noormarkussa. Se rakennettiin samalle paikalle, jossa sijaitsi vanha 1700-luvulla rakennettu kirkko. Alueella on kirkon ja hautausmaan lisäksi myös vuodelta 1757 peräisin oleva sipulikupolilla varustettu kellotapuli.


title: Noormarkun kirkko

text: Noormarkun vanha kirkko tuhoutui vuonna 1918 sisällissodan yhteydessä Noormarkun taistelun aikana. Se paloi pääsiäislauantain aamuna 30. maaliskuuta, kun punaisten tykistön ampuma kranaatti lensi suoraan ikkunasta sisään ja sytytti alttaripäädyn tuleen. Kirkon mukana paloi myös Noormarkun seurakunnan arkisto ja kirkonkirjat.


title: Noormarkun kirkko

text: Uuden kirkon rakentaminen aloitettiin vasta 1931 A. Ahlström Osakeyhtiön vuonna 1927 Antti Ahlströmin syntymän satavuotisjuhlan kunniaksi tekemän lahjoituksen turvin. Lahjoitukseen sisältyivät myös arkkitehti Armas Lindgrenin tekemät piirustukset. Noormarkun kirkko jäljittelee ulkoasultaan Satakunnan keskiaikaisia harmaakivikirkkoja, kuten Ulvilan ja Tyrvään Pyhän Olavin kirkkoja. Kirkon ulkoseinät on muurattu harmaakivestä ja sisäseinät tiilestä. Keskiaikaisista kivikirkoista poiketen Noormarkun kirkon katto on paanujen sijaan tehty kuparikatteesta. Kirkkosalin alttariseinällä on Lennart Segerstrålen vuonna 1957 maalaama fresko. Hän laati myös vanhojen valokuvien perusteella piirustukset vanhan kirkon tulipalossa tuhoutuneesta vaivaisukosta, jonka kopion noormarkkulainen Pauli Österlund veisti 1950-luvulla. Vaivaisukko on nykyään nähtävillä kirkon eteisessä.


title: Noormarkun kirkko

text:
Kirkon vieressä sijaitsevalla hautausmaalla on muun muassa Ahlströmin suvun hauta-alue, joka sisältää useita taiteellisesti merkittäviä hautamuistomerkkejä. Hautausmaan laajennusosa vihittiin käyttöön vuonna 2009. Samaan aikaan aivan Valtatie 23:n vieressä sijaitseva hautausmaa ympäröitiin 1,3 metriä korkealla harmaasta graniitista valmistetulla kiviaidalla, joka on yhteensä noin 400 metrin pituinen.
Sankarihautausmaan muistomerkin on suunnitellut arkkitehti Erik Bryggman v. 1951


title: Noormarkun kirkko

text: Noormarkun kirkko ja hautausmaa luetaan kuuluvaksi Noormarkun ruukin alueeseen, joka on yksi Museoviraston määrittelemistä Valtakunnallisesti merkittävistä rakennetuista kulttuuriympäristöistä.


title: Vånga

text: Vånga on taajama Norrköpingin kunnassa Ruotsissa. Se sijaitsee Itä-Götanmaan läänissä ja Itä-Götanmaan maakunnassa. Vuoden 2010 lopussa taajamassa oli 220 asukasta.


title: Vånga

text: Vånga on myös entinen pitäjä. Vuoden 1862 kuntauudistuksessa pitäjän tehtävät jaettiin Vångan maalaiskunnalle ja Vångan seurakunnalle. Maalaiskunta liitettiin vuoden 1952 kuntauudistuksessa osaksi Skärblackan maalaiskuntaa, josta puolestaan tuli vuonna 1971 osa Norrköpingin kuntaa. Vångan seurakunta liitettiin puolestaan vuonna 2010 osaksi Norrköpings Borgin seurakuntaa.


title: Vånga

text: Vångan taajama ja entisen kunnan alue sijaitsee Norrköpingin taajamasta länteen. Vångasta koilliseen on Roxen-järvi ja lounaaseen Glan-järvi. Skärblackan taajama sijaitsee jonkin matkaa Vångan taajamasta idän suuntaan. Vångan alueella sijaitsee Grensholmin linna.


title: Propadieeni

text: Propadieeni eli alleeni tai 1,2-propadieeni (CH) on yksinkertaisin konjugoituihin dieeneihin eli alleeneihin kuuluva hiilivety.


title: Propadieeni

text: Propadieeni on huoneenlämpötilassa väritön kaasu. Sen keskimmäinen hiiliatomi on sp-hybridisoitunut ja sen viereiset terminaaliset hiiliatomit ovat sp-hybridisoituneita. Keskimmäisestä hiiliatomista lähtee kaksi π- ja kaksi σ-sidosta. Nämä π-sidokset ovat kohtisuorassa toisiaan vastaan ja kumpikin näistä sidoksista yhdistyy vierekkäisten hiilatomien p-orbitaalien kanssa. Tämä pakottaa terminaalisten hiiliatomien p-orbitaalit 90° kulmaan.


title: Propadieeni

text: Propadieeni on propyynin eli metyyliasetyleenin isomeeri ja esiintyy tämän kanssa tasapainoseoksena. Näitä kaasuja muodostuu sivutuotteena, kun propeenia valmistetaan krakkaamalla propaania ja puhutaan MADP-kaasusta. Propadieenin ja propyynin seos erotetaan strippaamalla. Niin sanottua stabiloitua propyynin ja propadieenin seosta eli MAPP-kaasua voidaan käyttää metallien leikkaamisessa, hitsauksessa ja karkaisussa. Tästä kaasuseoksesta saatu liekki vastaa propaani/propeeni-liekkiä.


title: Propadieeni

text: Propadieeni on reaktiivinen ja suhteellisen pysymätön yhdiste. Se reagoi muun muassa veden kanssa muodostaen asetonia ja emäskatalysoitu isomeroituminen propyyniksi. Nikkelikatalyytin läsnä ollessa propadieenistä muodostuu syklisiä oligomeerejä, kuten dimeerejä, trimeerejä ja tetrameerejä.


title: McKenna

text: McKenna on muun muassa seuraavien henkilöiden sukunimi:


title: Rivera

text: Rivera voi tarkoittaa seuraavia:


title: Mertakallion kalliomaalaukset

text: Mertakallion eli Mertavuoren kalliomaalaukset ovat kaksi pientä kalliomaalausta saman kallion eri kohdissa Märkjärvellä Iitissä Kymenlaaksossa. Maalaukset löysivät Sinimarja ja Lasse Ojonen vuonna 1971.


title: Mertakallion kalliomaalaukset

text: Kalliomaalaus sijaitsee pienehkön Märkjärven pohjoisosassa sen itärannalla. Mertakallion järveen putoava pystykallio aukeaa länteen päin. Kallio on vaikuttavan näköinen, vaikka se ei ole kovin korkea. Kallion eri sivuilla on omat maalaukset. Tietystä kulmasta katsoen kallio ottaa ihmiskasvojen profilimäiset piirteet.


title: Mertakallion kalliomaalaukset

text: Kalliopinta on järven itärennalla, joten vasemmanpuoleinen on pohjoinen maalaus A ja oikeanpuoleinen on eteläinen maalaus B. Maalaukset näkyvät edelleen hyvin muutamien metrien päähän. Läheisen kesämökin viereiseen kallioon on maalattu moderneja tikku-ukkoja.


title: Mertakallion kalliomaalaukset

text: Pohjoinen maalaus A sijaitsee 2,5−3,5 metriä järven pinnasta kalliolipan alla. Ylin kuvio esittää pientä hirvieläintä. Sen alapuolelle on maalattu ihminen, jonka kädet on nostettu siipimäisesti "lentävään" asentoon. Ihmishahmon alapuolelle on vedetty kaareva viiva, joka on tulkittu veneeksi. Veneestä puuttuvat niin sanotut "miehistöviivat".


title: Mertakallion kalliomaalaukset

text: Maalaus B sijaitsee maalauksesta A 23 metriä etelään 2,5−4,5 metriä järven pinnasta. Ihmistä ja siksakkikuviota esittävä kuviopari on herättänyt tutkijoissa huomiota. Ihminen on maalattu vinosti ja kädet alhaalla, kuin kaatumassa, ja kun sahalaitaista kuviota pidetään käärmeenä, mielletään kuvioparia "loveenlankeamisen" kohtauksena. Alempaa löytyy kuvioden katkelmia, joista voi hahmottaa vielä yhden ihmishahmon. Kauempaa löytyy oikealle katsova eläinhahmo, jota ei voi tunnistaa lajilleen. Sillä on kapea ruho, mutta paksut jalat ja niska.


title: Mertakallion kalliomaalaukset

text: Edellä kuvatun käärmeen ja ihmisen kuvioparille löytyy vertailukohtia muista kalliomaalauksista. Kolmiköytisienvuorella "putoavalla" ihmishahmolla alavartalo on maalattu käärmemäiseksi ja Juusjärvellä siksakkivartalo on melko selkeästi esitetty. Kuvioista on haettu tukea shamanismin kuvauksille, joita eri arkticumin kansojen kansanperinteet tuntevat.


title: Mother

text: Mother voi viitata ainakin seuraaviin asoihin:


title: Valoe

text: Valoe (ent. Cencorp Oyj) on suomalainen aurinkosähköteknologiaan erikoistunut pörssiyhtiö, joka kuuluu Hannu Savisalon perustamaan Savcor-konserniin. Se oli alun perin automaatio- ja laser-ratkaisuja toimittanut Cencorp Oyj. Yhtiö kertoi vuonna 2012 muuntautuvansa cleantech-toimittajaksi, aloittavansa aurinkopaneelien valmistuksen Mikkelissä ja tavoittelevansa yli 200 miljoonan euron liikevaihtoa vuoteen 2016 mennessä . Keväällä 2015 yhtiö vaihtoi nimensä Cencorpista Valoeksi ja kertoi tavoitteekseen luoda ”maailman johtavan ekosysteemin takakontaktiin perustuvien aurinkomoduulien valmistukseen”.


title: Valoe

text: Valoe Oyj toimii Mikkelissä, jossa sillä on hallinto, aurinkokennoja valmistava tehdas ja aurinkovoimalaitos.


title: Valoe

text: Valoen juuret ulottuvat vuoteen 1948, jolloin perustettiin suomalainen elektroniikan komponentteja ja niiden valmistustekniikkaa kehittävä Evox Oy. Cencorp Inc. (Colorado Engineering Corporation) puolestaan perustettiin vuonna 1978 Denverissä Yhdysvalloissa. Evox valmisti ensimmäiset odd-form-komponenttien ladontasolut vuonna 1986.


title: Valoe

text: Markku Jokela osti Evoxin automaatioliiketoiminnan vuonna 1989, ja uusi yhtiö sai nimen PMJ Automec. Vuonna 1994 se julkisti ensimmäisen modulaarisen tuotantoautomaatiosolun (HiSAC - High Speed Assembly Cell) ja seuraavana vuonna uuden parannetun version siitä.


title: Valoe

text: PMJ Automec listautui Helsingin pörssiin vuonna 1998 ja esitteli samana vuonna kolmannen sukupolven HiSAC-tuotteestaan. Seuraavana vuonna yhtiö hankki yhdysvaltalaisen Cencorp Inc -yhtiön ja Salon Hannu Seppälä Oy:n joka oli erikoistunut testausjärjestelmiin. 2000-luvun alussa PMJ julkisti useita uuden sukupolven automaatio- ja testausjärjestelmiä.


title: Valoe

text:
Vuonna 2005 PMJ Automec muutti nimensä Cencorp Oyj:ksi. Toimitusjohtajaksi kutsuttiin Petri Väinölä. Yhtiö teki 35,3 miljoonan euron liikevaihdolla 0,8 miljoonan liiketuloksen. Seuraavan vuoden marraskuussa toimitusjohtajaksi vaihdettiin Jouni Suutarinen. Yhtiö teki 20 miljoonan liikevaihdolla 3,3 miljoonan euron tappion.
Vuonna 2007 liikevaihto pysyi lähes ennallaan, mutta liiketulos parani –1,1 miljoonaan euroon. Syksyllä 2008 mikkeliläinen monialayhtiö Savcor Group Oy teki ostotarjouksen kaikista yhtiön osakkeista, ja uusi hallitus nimitti joulukuussa toimitusjohtajaksi Hannu Timmerbackan. Liikevaihto kutistui 15,6 miljoonaan ja liiketulos vuodelta 2008 painui 2,2 M€ tappiolle. Yrityskauppa toteutui alkuvuodesta 2009, ja Savcorista tuli yhtiön enemmistöomistaja noin 70 % osuudella.. Liikevaihto romahti 6,1 miljoonaan, ja tappiota tehtiin 4,8 miljoonaa.


title: Valoe

text: Vuonna 2010 Cencorp otti omistukseensa Savcor Facen Kiinan-tehtaat Pekingissä ja Guangzhoussa ja kasvatti liikevaihtoaan 12,8 miljoonaan euroon. Liiketulos jäi yhä 3,1 M€ tappiolle. Uudeksi toimitusjohtajaksi nimitettiin Mats Eriksson lokakuun alusta 2010 alkaen. Vuonna 2011 Cencorpin liikevaihto kasvoi yli kaksinkertaiseksi (26,5 M€), mutta niin myös liiketappio, joka oli yhtiön kaikkien aikojen suurin (–7,1 M€). Yhtiö alkoi panostaa uusiutuvien energioiden markkinoihin.


title: Valoe

text:
Vuonna 2012 Cencorp sulki tappiollisen tehtaansa Guangzhoussa, ja liikevaihto pieneni 15,4 miljoonaan. Tulos oli –3,9 miljoonaa tappiolla. Toimitusjohtaja Eriksson irtisanoutui, minkä syyksi kerrottiin eriävät näkemykset yhtiön kehittämisestä. Uudeksi toimitusjohtajaksi tuli Hannu Savisalon vanhin poika Iikka Savisalo. Cencorp osti Sunweb Solarin aurinkosähköliiketoiminnan ja teki aiesopimuksen CBS-virranjohdekomponenttien toimittamisesta suurelle kiinalaiselle aurinkosähkömoduulien valmistajalle. Sopimuksen arvoksi arvioitiin vähintään 20 miljoonaa euroa seuraavien kolmen vuoden aikana.
Helmikuussa 2013 Cencorp ilmoitti avaavansa aurinkopaneleja valmistavan tehtaan Mikkelissä. Sen odotettiin työllistävän jopa sata henkeä ja liikevaihdon olevan 50 miljoonaa euroa. Toukokuussa Etera sijoitti yhtiöön 1,5 miljoonaa ja Ingman Finance 600 tuhatta euroa vaihtovelkakirjalainan muodossa. Elokuussa kerrottiin koetuotannon alkaneen, mutta alkuvuoden tuloksen näyttävän yhä raskasta tappiota ja yli 35 % liikevaihdon laskua. Syyskuussa yhtiö ilmoitti aloittavansa yt-neuvottelut henkilöstön vähentämiseksi automaatio- ja laserliiketoiminnassa. Marraskuussa yhtiö kertoi kolmannen vuosineljänneksen katsauksessaan liikevaihdon yhä supistuneen ja tappion yhä kasvaneen, ja aloittavansa osakeannin valmistelun rahoituksensa turvaamiseksi. Joulukuussa yhtiö ilmoitti tarjoavansa enintään 510 000 000 uutta osaketta merkittäväksi 0,01 € hintaan ja samalla varoitti konkurssiuhasta. Toimitusjohtaja Hannu Savisalo tyrmäsi kuitenkin konkurssiuhan: ”Olemme nähneet, että se [Cencorp] on hyvä yhtiö. Käyttämällä sen vahvuudet energia-alalla se voi tulla maailman ykköseksi alallaan.""


title: Valoe

text: Tammikuussa 2014 Cencorp kertoi täysautomaattisen tuotantolinjansa valmistuneen.. Osakeannin merkintäaikaa pidennettiin, ja rahoittajat jatkoivat rahoitussopimuksia ja siirsivät lainojen eräpäiviä. Osakeanti onnistui, ja yhtiö keräsi uutta pääomaa 4,9 miljoonaa euroa, josta noin 2,5 miljoonaa käteistä. Helmikuussa yhtiö tiedotti aiesopimuksesta intialaisen Vikram Solarin kanssa ja julkisti vuoden 2013 tuloksen, joka oli raskaasti tappiollinen. Vuoden 2013 vuosikertomuksessa maaliskuussa Iikka Savisalo toteaa Cencorpin onnistuneen vakiinnuttamaan asemansa eräänä innovatiivisimmista uuden sukupolven aurinkosähkömoduulien ja niiden täysin automatisoidun valmistusteknologian avaimet käteen -tarjoajana maailmanlaajuisesti. Hän kertoi moduulien menestyneen testeissä erinomaisesti ja osoittaneen olevansa kilpailukykyisiä sekä hinnaltaan että teknisesti. Toukokuussa Cencorp kertoi rakentavansa aurinkovoimalaitoksen oman tehtaansa katolle Mikkeliin ja aloittavansa yt-neuvottelut. Kesäkuussa Sami Lindfors kertoi Karikon täysautomaattisen aurinkomoduulitehtaan tuotantonopeuden olevan yksi paneeli minuutissa . Elokuussa edelleen raskaasti tappiollisessa osavuosikatsauksessa yhtiö ilmoitti sulkeneensa Pekingin tehtaan ja siirtävänsä aurinkopaneeleihin liittyvän komponenttituotantonsa Mikkeliin. Syyskuussa yhtiö tiedotti sopimuksesta automaatioliiketoimintansa myymisestä hongkongilaiselle FTTK Company Limitedille.


title: Valoe

text: Yhtiö julkisti helmikuussa 2015 vuoden 2014 tilinpäätöstiedotteen, jossa raportoitiin liikevaihdon romahtaneen vuoden loppuneljänneksellä ja tappioiden kasvaneen. Yritys ei ollut löytänyt ostajaa Pekingin tehtaalleen ja joutui alaskirjaamaan sen arvon. Liikevaihtotavoitteeksi vuodelle 2015 asetettiin 10–15 miljoonaa, vuodelle 2016 45–55 miljoonaa ja vuodelle 2017 150–200 miljoonaa euroa. Tiedotetta seuraavana päivänä Helsingin pörssi asetti Cencorpin osakkeen tarkkailulistalle. Maaliskuussa yhtiö ilmoitti automaatioliiketoimintakaupan lykkääntyvän ja tilintarkastetun tilinpäätöksen myöhästyvän. Yhtiö sai Finanssivalvonnalta lisäaikaa tilinpäätöksen julkaisemiseen. Toukokuun lopussa Valoeksi nimensä vaihtanut yhtiö ilmoitti laskevansa liikkelle yhteensä 5 miljoonan euron vaihtovelkakirjalainan ja aloittavansa osakeannin valmistelut. Marjukka Karttunen ja Sauli Kiuru jättivät yhtiön hallituksen, ja uudeksi jäseneksi nimitetään Karttusen puoliso Ville Parpola. Kesällä Valoe sai ilmoituksen FTTK Companylta välimiesmenettelystä koskien kauppahinnan maksuun ja osakkeiden luovutukseen liittyvää riitakokonaisuutta. Yhtiö laski liikkeelle vaihtovelkakirjalainan, jonka merkintäaikaa jatkettiin useaan otteeseen. Lokakuussa yhtiö kertoi lainan tulleen merkityksi kokonaan, suurelta osin vanhojen lainojen konvertointina uuteen lainaan. Kai Mäkelä merkitsi lainaa miljoonalla eurolla. Syksyn mittaan yhtiö tiedotti sopimusneuvottelujen ensimmäisestä valmistuspartenrisopimuksesta päättyneen, mutta asiakkaan rahoitusneuvottelujen olevan yhä kesken. Joulukuussa yhtiö arvioi tulevan vuoden 2016 liikevaihdon olevan 11–13 miljoonaa ja käyttökatteen 1,5–2,0 miljoonaa. Tekes päätti jatkorahoittaa yhtiötä noin neljän miljoonan euron tuotekehityslainalla. Vuoden lopussa yhtiön rahavarat olivat 31 000 ja tilauskanta 46 000 euroa.


title: Valoe

text: Helmikuussa 2016 Valoe tiedotti saaneensa Etiopiasta 15,8 miljoonan euron tilauksen aurinkosähköpaneelitehtaasta. Hankkeen päärahoittaja on Etiopian Kehityspankki (The Development Bank of Ethiopia). Tilaajaa ei julkisteta, mutta yhtiö kertoo saavansa 30 prosenttia kauppahinnasta perustettavan yhteisyrityksen osakkeina. Vuoden 2015 tilinpäätöksessä liikevaihto oli 700 tuhatta euroa ja tulos 3,9 miljoonaa tappiollinen. Yritys siirsi vuosikertomuksensa julkaisua.


title: Valoe

text: Yhtiö on julkistanut lukuisia aurinkösähköliiketoimintaan liittyviä sopimuksia, esisopimuksia ym. vuodesta 2012 lähtien. Seuraavassa taulukossa on esitetty niistä tärkeimpiä.


title: Valoe

text: Yhtiö listautui Helsingin pörssiin 15.5.1998. Listautumishetkellä yhtiöllä oli 24,7 miljoonaa osaketta ja yhtiön markkina-arvo vuoden 1999 lopussa oli 326 miljoonaa euroa. Lukuisten osakeantien jälkeen osakkeiden määrä on noussut 854,3 miljoonaan. Kesällä 2017 toteutettiin osakkeiden yhdistely suhteessa 200:1, jolloin osakemäärä putosi 4 788 436 kappaleeseen.


title: Valoe

text: Yhtiö jakoi vuosina 1998 ja 1999 osinkoa 0,01 € osakkeelta, minkä jälkeen osinkoa ei ole jaettu.


title: Valoe

text: Yhtiön omistus on ollut keskittynyttä, alun perin yhtiön perustajan Markku Jokelan lähipiiriin ja myöhemmin Savisalojen lähipiiriin. Omistajien kokonaismäärä on vaihdellut 4 000  ja 8 000 välillä.


title: Valoe

text: Osakkeen P/E-luku on ollut koko ajan negatiivinen ja arvostustasoa voidaan pitää erittäin korkeana: Balancen listan mukaan osake on kallis, riski korkea, talous heikko ja sijoitus on listan viimeinen.


title: Valoe

text: Yhtiön oma pääoma on negatiivinen, vuoden 2014 tilinpäätöstiedotteen mukaan –9,9 miljoonaa euroa, ja siten myös P/B-luku on negatiivinen. Omavaraisuusaste on –131 %.


title: Valoe

text: Kaikkien aikojen korkein noteeraus osakkeelle on 15,70 € (2.2.2000) ja alin 0,008 € 19.2.2015.


title: Valoe

text: Nasdaq Helsinki siirsi yhtiön osakkeet tarkkailulistalle 19.2.2015.


title: Valoe

text: Cencorpin suurimmat omistajat ovat (31.12.2015):Joulukuun lopussa 2015 yhtiöllä oli yhteensä 6259 omistajaa.


title: Lobuche

text: Lobuche on vuori Himalajalla, Nepalissa. Sillä on kaksi huippua, 6 119 metrin korkuinen Lobuche East ja 6 145 metrin korkuinen Lobuche West.


title: Rautakannanvuoren kalliomaalaus

text: Rautakannanvuoren kalliomaalaus on pieni kivikautinen kalliomaalauskohde, joka sijaitsee Konniveden rannassa Iitissä Kymenlaaksossa. Maalauksen löysi Timo Miettinen vuonna 1976.


title: Rautakannanvuoren kalliomaalaus

text: Konnivesi on osa Kymijoen vesireittiä. Järven eteläosassa on pohjoiseen pistävä haarautuva lahti, jonka haarassa Rautakannanvuori sijaitsee. Vuoren juurella veteen putoaa pystykallio, jonka kaakkoisessa seinämässä maalaus on.


title: Rautakannanvuoren kalliomaalaus

text:
Maalauskenttä on noin 2 metriä leveä, mutta säilyneitä kuvioita erottuu vain muutama eri kohdissa kenttää. Ylin kuvio sijaitsee kentän keskiosassa ja esittää pientä hirveä, jonka peräpää on haalistunut pois. Kentän oikeassa reunassa löytyy pieni venekuvio, jossa on neljä samankorkuista miehistöviivaa. Veneen yläpuolella on katkelma kuviosta, joka näyttää "pöydältä". Muut läheiset kuviot jäävät katkelmaisina tunnistamatta ja peittyvät harmaan jäkälän alle. Venekuvion alapuolella, halkeaman vasemmalla puolella, erottuu kaksi kuviota, jotka on tunnistettu ihmishahmojen sivukuviksi.
Maalauksen ikän voi karkeasti arvioida rannansiirtymiskronologian avulla. Jääkauden jälkeisen epätasaisesta maankohoamisesta johtuva Päijänteen järvialtaan kallistuminen kohti etelää nosti vedenpintaa varsin korkealle. Maalaukset on voitu silloin tehdä veneestä tai järven jäällä seisten. Kun Heinolan harju puhkesi synnyttäen Kymijoen, jäivät maalauskohdat liian korkealle. Maalaukselle on ehdotettu ajoitukseksi 5 000 eaa. eli se on tehty kivikaudella varhaisen kampakeramisena aikana. Seudulla on muutama muu kalliomaalaus, jotka sijaitsevat yhtä korkealla ja myös niille on ehdotettu samaa ajoitusta. Tällaisia kohteita ovat Patalahti, Saraakallion ylimmät kuviot ja läheisen Haukkavuoren maalaukset.


title: Rautakannanvuoren kalliomaalaus

text: Maalaus on arveltu vanhimmaksi kalliomaalaukseksi Suomessa yhdessä läheisen Haukkavuoren maalauksen kanssa.


title: Bassi

text: Bassi voi viitata seuraaviin asioihin:


title: Lahnajärvi (järvi Salossa)

text: Lahnajärvi on pieni järvi Lahnajärven kylässä entisessä Suomusjärven kunnassa, nykyisessä Salon kaupungissa. Lahnajärvi sijaitsee suunnilleen Helsingin ja Turun puolivälissä, ja sen ohi kulkevat sekä nykyinen moottoritie (valtatie 1), jolla siellä on liittymä, että sen vieressä oleva entinen valtatie, nykyinen seututie 110.


title: Lahnajärvi (järvi Salossa)

text: Lahnajärven rannalle valtatien varteen perustettiin 1950-luvulla Suomen ensimmäinen taukopaikka, jossa oli muun muassa kahvila, ravintola ja huoltoasema ja jonka kohdalla linja-autojen pikavuorotkin pysähtyivät. Lahnajärven taukopaikka oli toiminnassa, mutta suljettiin kun moottoritie valmistui vuonna 2008 ja oli suljettuna aina vuoden 2015 syksyyn asti, jolloin avautui uudelleen. 1980-luvulla Lahnajärvelle perustettiin myös vesipuisto, joka kuitenkin jäi lyhytikäiseksi.


title: Lahnajärvi (järvi Salossa)

text: Järvi kuuluu Kiskonjoen–Perniönjoen vesistöön.


title: Lahnajärvi (järvi Salossa)

text: Järven pinta-ala on 0,769 km², syvyys 7,4 m, rantaviivan pituus 4,99 km ja järven korkeus merenpinnasta 64,8 m.


title: Lahnajärvi (kylä Salossa)

text: Lahnajärvi on kylä entisessä Suomusjärven kunnassa, joka sittemmin liitettiin Salon kaupunkiin. Lahnajärvi sijaitsee suunnilleen Helsingin ja Turun puolivälissä, ja sen kautta kulkevat sekä nykyisin moottoritieksi rakennettu valtatie 1, jolla on siellä liittymä, että sen vieressä oleva entinen valtatie, nykyinen seututie 110.


title: Lahnajärvi (kylä Salossa)

text: Kylään Lahnajärven rannalle valtatien varteen perustettiin 1950-luvulla Suomen ensimmäinen taukopaikka, jossa oli muun muassa kahvila, ravintola ja huoltoasema ja jonka kohdalla linja-autojen pikavuorotkin pysähtyivät. Lahnajärven taukopaikka oli toiminnassa, kunnes uusi moottoritie valmistui vuonna 2008. 1980-luvulla Lahnajärvelle perustettiin myös vesipuisto, joka kuitenkin jäi lyhytikäiseksi.


title: Lahnajärvi (kylä Salossa)

text: Lahnajärvi on ollut paljon otsikoissa Muurlan–Lohjan-moottoritien tunnelien turvallisuusjärjestelmien testauksen takia. Jonkin aikaa se oli moottoritien päätepisteenä Turun suunnasta tultaessa, sillä Lahnajärven ja Lohjan välinen osuus moottoritiestä valmistui viimeisenä. Myöhemmin, kun tunneleiden turvallisuusjärjestelmiä on testailtu, on Lahnajärven eritasoliittymä ollut moottoritien pää, milloin mistäkin suunnasta.


title: Lahnajärvi (kylä Salossa)

text: Kylä mainitaan arkistolähteissä ensi kerran 1530, ja vanhin kyläkartta on vuodelta 1827, jolloin kylässä oli kuusi taloa.


title: Lahnajärvi (kylä Salossa)

text: Lahnajärvellä on Rotomänty, vankka ja vanha suojeltu mänty.


title: Sun särkyä anna mä en

text: Sun särkyä anna mä en on Johanna Kurkelan toiselta "Marmoritaivas" -studioalbumilta julkaistu kappale. Sen on säveltänyt Tomi Aholainen ja sanoittanut Heikki Kerkelä. Kappaleen ovat tuottaneet Tomi Aholainen sekä Ilkka Wirtanen ja sen julkaisi Warner Music Finland singlenä 14. helmikuuta 2007. Kappaleesta tuli menestys latauslistalla. "Sun särkyä anna mä en" oli Suomen 19. suurin hitti vuonna 2007 single- ja latausmyynnin sekä radiosoiton yhdistävällä 50 Hittiä-listalla.


title: Luettelo paavien ulkomaanmatkoista Italian ulkopuolelle

text: Tämä on luettelo paavien matkoista ulkomaille. Paavi Paavali VI:n oli ensimmäinen paavi, joka teki vierailuita Italian ulkopuolelle; hän matkusti Afrikassa, Aasiassa, Oseaniassa ja läntiselle pallonpuoliskolle ensimmäisenä paavina. Luettelo alkaa siis paavi Paavali VI:sta ja loppuu nykyiseen paaviin Franciscukseen.


title: Iveco Eurocargo

text: Iveco Eurocargo on italialaisen Ivecon vuodesta 1991 lähtien valmistama kuorma-automalli. Sen kantaisä oli Om Lupetto. Iveco Zeta oli vuonna 1990 Ivecon paras kuorma-automalli, ja siitä tehtiin Iveco TurboZeta -malli. Vuonna 2006 uusien Euro V -moottoreiden jälkeen Eurocargo tuli nykyisessä mallissaan vuonna 2008. Tänä vuonna Iveco Eurocargo on Vuoden Kuorma-Auto.


title: Gaboninbulbuli

text: Gaboninbulbuli ("Criniger chloronotus") on bulbulien heimoon kuuluva varpuslintu.


title: Gaboninbulbuli

text: Gaboninbulbulia tavataan Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Nigeriassa ja Ugandassa. Lajin on raportoitu olevan melko yleinen, ja sen kannankehitys on vakaa. Se on luokiteltu elinvoimaiseksi.


title: Iveco Stralis

text: Iveco Stralis on italialaisen kuorma-autovalmistajan Ivecon kuorma-automalli. Mallin valmistaminen aloitettiin vuonna 2002.


title: Iveco Stralis

text: Alkuperäinen, vuonna 2002 julkaistu Stralis oli ensimmäinen kuorma-auto, jossa oli automaattivaihteisto vakiovarusteena. Vuonna 2007 Stralisin ohjaamoa ja keulaa muutettiin hieman. Kaikissa malleissa on nykyään automaattinen tai puoliautomaattinen EuroTronic-vaihteisto.


title: Iveco Stralis

text: Stralisia myydään kolmella eri moottorilla. Kaikki ovat kuusisylinterisiä rivimoottoreita.Kaikki moottorit on varustettu Iveco Turbobrake -pakokaasujarrulla.


title: Ruskosiipibulbuli

text: Ruskosiipibulbuli ("Criniger barbatus") on bulbulien heimoon kuuluva varpuslintu.


title: Ruskosiipibulbuli

text: Ruskosiipibulbulia tavataan Angolassa, Beninissä, Norsunluurannikolla, Ghanassa, Guineassa, Guinea-Bissaussa, Liberiassa, Nigeriassa, Sierra Leonessa ja Togossa. Lajin kannankehitys on vakaa, ja se on luokiteltu elinvoimaiseksi.


title: Marko Mainelakeus

text: Marko Mainelakeus eli Maine (s. 1967) on suomalainen muusikko. Hän soitti Jussi Sydänmäen vuonna 1985 perustamassa Hearthill-yhtyeessä vuoteen 1989 saakka. Vuodesta 1998 lähtien hän on soittanut Jussi Sydänmäen J. Hearthill Trinityssä. Hän on myös soittanut rockabilly-yhteessä Hel-Gators sekä Ville Virtanen Bandissä.


title: Marko Mainelakeus

text: Elokuussa 2013 Hearthill juhlisti taivaltaan "25-vuotta ensialbumista" -klubikonserteilla Helsingissä alkuperäiskokoonpanolla.


title: Mikko Knuutila

text: Mikko Knuutila (sukunimi aik. "Kyrölä" ja "Lahti"; 26. kesäkuuta 1847 Sievi – 30. syyskuuta 1923 Ylivieska) oli suomalainen maanviljelijä, valtiopäivämies ja kansanedustaja.


title: Mikko Knuutila

text: Knuutilan vanhemmat olivat maanviljelijä Heikki Kyrölä ja Karoliina Adamintytär. Knuutila toimi maanviljelijänä aluksi Sievissä ja vuodesta 1883 Ylivieskassa.


title: Mikko Knuutila

text: Knuutila oli talonpoikaissäädyn edustajana mukana säätyvaltiopäivillä 1904–1905 ja kuului jäsenenä muun muassa rautatievaliokuntaan. Hän oli nuorsuomalaisen puolueen kansanedustajana 1907–1908 edustaen Oulun läänin eteläistä vaalipiiriä.


title: Mikko Knuutila

text: Knuutila toimi Ylivieskan kuntakokouksen puheenjohtajana 1888–1917. Herännäisiin kuulunut Knuutila toimi kirkonisäntänä 1897–1923, kuului diakoniatoimikuntaan ja oli useita kertoja mukana kirkolliskokouksissa. Hän oli vuonna 1897 mukana perustamassa Ylivieskan säästöpankkia ja oli pankin isännistön puheenjohtaja 21 vuoden ajan. Knuutila oli Ylivieskan maamiesseuran edustajana mukana Suomen Maalaisväestön Liiton perustavassa kokouksessa Oulussa 1906. Suomen Maalaisväestön Liitto ja Santeri Alkion Etelä-Pohjanmaalla perustama Etelä-Pohjanmaan Nuorsuomalainen Maalaisliitto yhdistyivät 1908 Maalaisliitto-puolueeksi.


title: Mikko Knuutila

text: Mikko Knuutila oli naimisissa kolme kertaa:


title: Iveco Trakker

text: Iveco Trakker on italialaisen kuorma-autonvalmistajan Ivecon raskas kuorma-automalli. Se on tarkoitettu soveltuvaksi myös huonoille teille.


title: Iveco Trakker

text: Mallin valmistaminen aloitettiin vuonna 1992. Iveco Trakker muistuttaa Iveco Stralis-kuorma-autoa ja Iveco Eurocargoa. Vuonna 2006 uusien EuroV-moottoreiden jälkeen Trakker tuli loppuvuodesta 2006 nykyisessä mallissa.


title: Juho Keltanen

text: Johan (Juho) Keltanen (5. syyskuuta 1849 Ruokolahti – 14. tammikuuta 1922 Ruokolahti) oli suomalainen maanviljelijä ja kansanedustaja.


title: Juho Keltanen

text: Keltasen vanhemmat olivat maanviljelijä Thomas Keltanen ja Sofia Piiparinen. Hän toimi maanviljelijänä Ruokolahdella ja hän oli myös lautamiehenä.


title: Juho Keltanen

text: Keltanen oli nuorsuomalaisen puolueen kansanedustajana 1909–1910 edustaen Viipurin läänin itäistä vaalipiiriä. Hän toimi myös Ruokolahden kunnallislautakunnan esimiehenä.


title: Iveco Glider

text: Iveco Glider on italialaisen Ivecon konseptikuorma-automalli. Sen polttoaineenkulutuksen on arvioitu olevan 40 prosenttia normaalin kuorma-auton kulutuksesta.


title: Iveco Glider

text: Mallin valmistusaika on vuodesta 2011 vuoteen 2013.


title: Rack unit

text: Rack unit eli räkkiyksikkö tai "räkkiunitti" on mittayksikkö, jota käytetään kuvaamaan yksittäisen laitteen korkeussuunnassa vaatimaa tilaa laitetelineessä eli räkissä. Räkki on leveydeltään yleisimmin 19 tuumaa (482,6 millimetriä).


title: Rack unit

text: Räkkien koko ilmoitetaan usein vain yksiköiden lukumääränä, ja yksittäinen laite voi vaatia yhden tai useamman yksikön verran tilaa. Yksi yksikkö vastaa korkeudeltaan 1,75 tuumaa eli 44,45 millimetriä. Räkkien valmistajat käyttävät kiinnityskiskoja, joissa on kiinnitysreiät laitteille EIA-310 standardin mukaan. EIA tulee sanoista Electronic Industries Alliance.


title: Rack unit

text: Räkkejä käyttävien ammattialojen termein voidaan puhua esimerkiksi "kooltaan 2U:n laitteista", mikä siis tarkoittaa laitteen vaativan kaksi yksikköä eli 88,9 millimetriä korkeustilaa. Räkkiunittia voidaan käyttää myös leveysmittana. Tällöin puolen unitin laite tarkoittaa 9,5 tuuman (241 mm) leveyttä.


title: Best Song Ever

text: Best Song Ever on poikabändi One Directionin single. Kappaleen videota katsottiin videopalvelu Vevossa 24 tunnin aikana 12,9 miljoonaa kertaa, jolloin se rikkoi ennätyksen. Edellinen ennätys oli Miley Cyrusin kappaleella ”We Can’t Stop” jota katsottiin 10,9 miljoonaa kertaa. Kappale oli iTunesin ladatuin kappale.


title: Albert Stigzelius

text: Erik Albert Stigzelius (8. maaliskuuta 1853 Korppoo – 3. tammikuuta 1928 Turku) oli suomalainen hovioikeudenneuvos, valtiopäivämies ja kansanedustaja.


title: Albert Stigzelius

text: Stigzeliuksen vanhemmat olivat kartanonomistaja, apteekkari Lars Evert Stigzelius ja Erika Lovisa Törnström. Hän pääsi ylioppilaaksi 1873, suoritti yleisen oikeustutkinnon 1879 ja sai varatuomarin arvon 1881.


title: Albert Stigzelius

text: Stigzelius toimi Suomen kirkollisvirkakunnan leski- ja orpokassan sihteerinä ja asiamiehenä 1884–1888, Hän oli Turun hovioikeudessa kirjaajana 1886–1888, ylimääräisenä viskaalina 1888–1889, notaarina 1889–1895, apujäsenenä 1891–1896, varakanneviskaalina 1895–1896 ja asessorina 1896–1901. Tämän jälkeen Stigzelius oli Helsingin tuomiokunnan tuomarina 1901–1918 ja uudelleen Turun hovioikeudessa hovioikeudenneuvoksena 1921–1926 ja apujäsenenä 1921.


title: Albert Stigzelius

text: Stigzelius oli porvarissäädyn edustajana mukana säätyvaltiopäivillä 1894–1900. Hän oli sitten ruotsalaisen kansanpuolueen kansanedustajana 1908–1909 edustaen Turun läänin eteläistä vaalipiiriä. Hän toimi myös Turun rahatoimikamarin puheenjohtajana ja Turun kaupunginvaltuutettuna. Stigzelius oli lisäksi Suomen Talousseuran varapuheenjohtajana.


title: Albert Stigzelius

text: Albert Stigzelius oli naimisissa vuodesta 1892 Selma Karolina Finnen kanssa.


title: Augusta Krook

text: Augusta Krook (31. lokakuuta 1853 Helsinki – 27. kesäkuuta 1941 Helsinki) oli suomalainen koulunjohtaja ja kansanedustaja.


title: Augusta Krook

text: Krookin vanhemmat olivat kenraalimajuri Karl August Krook ja Elisabeth Collan. Hän kävi yksityistä saksalaista tyttökoulua Helsingissä ja hankki kieltenopettajan pätevyyden.


title: Augusta Krook

text: Krook toimi yksityisen saksalaisen tyttökoulun käsityön ja ranskan kielen opettajana Helsingissä 1876–1886 ja sen jälkeen Vaasan ruotsalaisessa tyttökoulussa ranskan kielen opettajana 1886–1916 ja koulunjohtajana 1888–1916.


title: Augusta Krook

text: Krook oli ruotsalaisen kansanpuolueen kansanedustajana 1909–1910 edustaen Vaasan läänin pohjoista vaalipiiriä. Krook kuului Vaasan Marttayhdistyksen ja Pedagogisen yhdistyksen hallituksiin ja oli mukana perustamassa Lotta Svärd -järjestöä.


title: Augusta Krook

text: Krook kirjoitti 1920–1930-luvuilla muistelmansa, jotka julkaistiin 1950 nimellä "Mitt Helsingfors, Ungdomsminnen".


title: Marcus Tulio Tanaka

text: Marcus Tulio Tanaka (jap. 田中 マルクス 闘莉王, "Tanaka Marukusu Tūrio", ristimänimeltään Marcus Túlio Lyuji Murzani Tanaka, s. 24. huhtikuuta 1981 Palmeira d'Oeste, São Paulo) on brasilialaissyntyinen japanilainen jalkapalloilija, pelipaikaltaan toppari. Hänen nykyinen seuransa on Japanin pääsarjassa pelaava Nagoya Grampus.


title: Marcus Tulio Tanaka

text: Tulio syntyi japanilais-brasilialaiselle isälle ja italialais-brasilialaiselle äidille. Hän muutti 15-vuotiaana Japaniin ja suoritti siellä loppuun lukio-opintonsa. Tulio valmistui shibuyalaisesta koulusta 2001, jolloin Japanin pääsarjassa pelaava Sanfrecce Hiroshiman joukkue nappasi hänet riveihinsä.


title: Marcus Tulio Tanaka

text: Vuonna 2002 Hiroshima putosi sarjaporrasta alemmaksi jäätyään J. Leaguen sijalle 15. Tämän seurauksena Tulio lainattiin Mito HollyHockin joukkueeseen yhdeksi kaudeksi. Kauden aikana hänelle myönnettiin myös Japanin kansalaisuus. Lainapestin päätyttyä tuore japanilaispeluri suuntasi uuteen seuraan, Urawa Red Diamondsiin.


title: Marcus Tulio Tanaka

text: Tulio Tanaka pääsi juhlimaan omaa ja seuransa ensimmäistä mestaruutta kauden 2006 päätteeksi. Miehen loistokauden kruunasi valinta Japanin liigan vuoden pelaajaksi. Vuodet Urawa Red Diamondsissa olivat kokonaisuudessaan hänelle vahvaa aikaa: kuudessa kaudessa ja 168 ottelussa hän viimeisteli 37 maalia - topparin paikalta - joihin sisältyi mm. hattutemppu ottelussa heinäkuussa 2008.


title: Marcus Tulio Tanaka

text: Kausi 2009 jäi Tulion viimeiseksi Urawassa hänen jouduttua väistymään tutulta pelipaikaltaan puolustuksen keskustassa. Nagoya Grampus, toinen Japanin pääsarjatason seura, palkkasi maalintekotaitoisen topparin 22. joulukuuta 2009.


title: Marcus Tulio Tanaka

text: Tulio Tanaka debytoi Japanin alle 23-vuotiaiden maajoukkueessa vuonna 2004, ja hänet valittiin edustamaan maataan olympiakisoihin Ateenaan. Noissa kisoissa joukkue jätettiin alkulohkonsa viimeiseksi. Japanin A-maajoukkueessa Tulion ura käynnistyi 9. elokuuta 2006. Ensimmäinen maaottelumaali syntyi 15. marraskuuta 2006 Aasian-mestaruuskilpailujen karsintaottelussa Saudi-Arabian verkkoon.


title: Marcus Tulio Tanaka

text: Vuonna 2010 Tulio valittiin Japanin Etelä-Afrikkaan matkaavaan MM-joukkueeseen. Neljännesvälieriin päättyneiden kisojen ottelut jäivät hänen maajoukkueuransa viimeisiksi.


title: Järven neito

text: Järven neito (englanniksi "Lady of the Lake") on kuvitteellinen henkilö, joka esiintyy kuningas Arthuriin liittyvissä legendoissa. Hän on lumooja tai noita, joka pohjautuu mahdollisesti kelttiläisen papittaren arkkityyppiin. Järven neito on pikemminkin arvonimi tai asema kuin tietty henkilö. Kirjallisuudessa esiintyy useita hahmoja tällä nimellä, jotka eivät juuri poikkea toisistaan. Tarinoissa ei myöskään nimetä mitään tunnistettavaa järveä, jossa Järven neito oleskelisi.


title: Järven neito

text: Vulgate Lancelot -teoksessa Dame du Lac on haltija, joka vie Lancelotin mukanaan kasvattaakseen tämän kunnes poika täyttää kahdeksantoista. Silloin Lancelot esitellään kuningas Arthurin hovissa. Thomas Maloryn Le Morte d'Arthur –teoksessa Järven neito antaa Arthurille Excalibur–miekan. Järven neito on useiden muiden samankaltaisten hahmojen johtaja, ja yksi näistä neidoista on Nimue, Merlinin vangitsija. Taikavoimistaan huolimatta Nimue on ihminen, ja hänestä tulee seuraava Järven neito, kun Sir Balin surmaa neidon, joka ojensi Arthurille miekan. Järven neito on aina Arthurin auttaja, riippumatta siitä, kuka on viran senhetkinen haltija. Nimue on yksi niistä naisista, jotka vievät Arthurin Avaloniin viimeisen taistelun jälkeen.


title: Mårten Holmberg

text: Mårten Holmberg (13. elokuuta 1854 Vöyri – 30. huhtikuuta 1932 Helsinki) oli suomalainen filosofian kandidaatti, kansakoulunopettaja ja kansanedustaja.


title: Mårten Holmberg

text: Holmbergin vanhemmat olivat torppari Henrik Holmberg ja Maria Kratz. Hän oli räätälinopissa 1868–1873, pääsi räätälinkisälliksi 1873 ja valmistui kansakoulunopettajaksi Uudenkaarlepyyn opettajaseminaarista 1877. Holmberg suoritti ylioppilastutkinnon 1882 ja valmistui filosofian kandidaatiksi 1887.


title: Mårten Holmberg

text: Holmberg toimi kansakoulunopettajana Helsingissä 1877–1927, ammattikoulunopettajana 1887–1892, Taideteollisen yhdistyksen iltakoulun opettajana 1897–1932, ruotsalaisen alakouluseminaarin opettajana 1897–1898, Arbetets vänner-yhdistyksen kansansivistystyön johtajana 1896–1903 ja kirjapainokoulun opettajana 1927–1932.


title: Mårten Holmberg

text: Holmberg oli ruotsalaisen kansanpuolueen kansanedustajana 1909–1910 edustaen Uudenmaan läänin vaalipiiriä. Hän oli Helsingin kaupunginvaltuutettuna ja kuului Suomen ruotsalaisen työnväenliiton hallitukseen ja Osuusliike Elannon hallintoneuvostoon.


title: Mårten Holmberg

text: Märten Holmberg oli naimisissa vuodesta 1897 Helena Josefina Östermanin kanssa. Heidän poikansa oli oikeustieteen lisensiaatti Håkan Holmberg (1898–1976) joka toimi valtioneuvoston käännöstoimiston päällikkönä ja kirjoitti muistelmakirjan isästään sekä 1959 ilmestyneen matrikkelikirjan Suomen kihlakunnantuomareista.


title: Kintahuonvuoren kalliomaalaus

text: Kintahuonvuoren kalliomaalaus sijaitsee Kymijoen vesistöön kuuluvan Pyhäjärven rannalla, entisen Jaalassa, nykyisessä Kouvolassa Kymenlaaksossa. Maalauksen löytäjästä ei ole tietoa, mutta Timo Miettinen tarkasti maalauksen vuonna 1997.


title: Kintahuonvuoren kalliomaalaus

text: Kalliomaalaus sijaitsee Pyhäjärven luoteiskulmassa Hausniemen kaakkoisreunassa. Niemessä on Kintahuonvuori, jonka eteläreunassa maalauskallio sijaitsee. Kallio on nykyään metsän peitossa, koska rantaan on matkaa 15 metriä. Kallion pinta on halkeillut ja siitä on irronnut suuria lohkareita, jotka muodostavat eri korkeuksille kielekkeitä. Maalattu kallionpinta on pystysuora, ja kuviot on voinut maalata 1,5 metriä alempana olevan kielekkeen päältä.


title: Kintahuonvuoren kalliomaalaus

text: Maalaus sijaitsee Saimaan ensimmäisen laskuväylän, Matkuslammen reitin, varrella, jota pitkin vedet laskivat ensimmäisen kerran Suomenlahteen.


title: Kintahuonvuoren kalliomaalaus

text: Maalauksen merkittävin kuvio on venekuvio, joka on 56 senttimetriä leveä ja siinä on 12 miehistöviivaa. Veneellä näyttäisi olevan vasemmalle osoittava keula, johon voi kuvitella pelkistetyn hirvenpään.


title: Kintahuonvuoren kalliomaalaus

text: Noin 25 senttimetriä oikealla on toinen venekuvio, joka on 16 senttimetriä pitkä ja jolla on vain neljä miehistöviivaa. Vajaan metrin vielä edelleen oikealle voidaan nähdä haalistunut venekuvio, joka on melkein tuhoutunut.


title: Pitäjänsaari

text: Pitäjänsaari on yksi Haminan kaupunginosista. Se sijaitsee nimensä mukaisesti saarella kaupungin keskustan ja Poitsilan välissä, keskellä Savilahtea.


title: Pitäjänsaari

text: Pitäjänsaaren esikaupungin asutus syntyi 1700-luvulla ja saaren vanhimmat rakennukset ovat tuolta ajalta. Saaren eteläosassa on Krimin sodan aikana rakennettuja linnoitteita ja oletettavasti 1800-luvun loppupuolella rakennettu luotsivartiotupa.


title: August Vatanen

text: August (Veli) Vatanen (24. maaliskuuta 1856 Karttula – 10. huhtikuuta 1923 Helsinki) oli suomalainen työmies, agitaattori ja kansanedustaja.


title: August Vatanen

text: Vatasen vanhemmat olivat torppari Johan Vatanen ja Maria Eskelinen. Vatanen oli ensin paimenena ja renkinä ja työskenteli sitten kivityömiehenä Helsingissä, Ruotsissa, Norjassa ja Venäjällä 1871–1904. Hän toimi Työmies-lehden agitaattorina ja Suomen sosialidemokraattisen puolueen puhujana 1904–1913. Suomen sisällissodan jälkeen Vatanen oli vankilassa poliittisista syistä. Viimeksi Vatanen oli Osuusliike Elannon palveluksessa.


title: August Vatanen

text: Vatanen oli sosialidemokraattien kansanedustajana 1914–1917 edustaen Uudenmaan läänin vaalipiiriä.


title: August Vatanen

text: Vatanen on haudattu Malmin hautausmaalle.


title: Wilhelm Roos

text: Samuel Wilhelm Roos (3. heinäkuuta 1858 Vehmaa – 10. joulukuuta 1944 Helsinki) oli suomalainen kirkkoherra, lääninrovasti, valtiopäivämies ja kansanedustaja.


title: Wilhelm Roos

text: Roosin vanhemmat olivat kruununnimismies Carl Didrik Roos ja Augusta Elisabeth Fredriksdotter. Hän pääsi ylioppilaaksi 1878, suoritti teologian erotutkinnon 1881 ja pastoraalitutkinnon 1884. Hänet vihittiin papiksi 1882.


title: Wilhelm Roos

text: Roos oli Sulvan kappalainen 1882, Köyliön kirkkoherran viran armovuoden saarnaaja 1882–1885, vt. kirkkoherra Perttelissä 1885–1886, Kuusjoen kappalainen 1886–1890 ja Uudenkaupungin kappalainen 1890–1896. Hän toimi Uudenkaupungin kirkkoherrana 1896–1907 ja Sörnäisten ruotsalaisen seurakunnan kirkkoherrana 1907–1944. Hän sai rovastin arvon 1914


title: Wilhelm Roos

text: Roos oli lisäksi Uudenkaupungin vt. kansakoulujentarkastaja 1890–1898 ja 1904–1905 sekä Uudenkaupungin vakinainen kansakoulujentarkastaja 1905–1907. Hän oli myös Helsingin ruotsalaisen rovastikunnan lääninrovastina 1923–1933.


title: Wilhelm Roos

text: Roos edusti pappissäätyä säätyvaltiopäivillä 1904–1906. Hän oli ruotsalaisen kansanpuolueen kansanedustajana 1909–1917 ja 1917–1923 edustaen Turun läänin eteläistä vaalipiiriä. Hän toimi eduskunnan tarkastusvaliokunnan puheenjohtajana 1914 ja 1920–1922.


title: Wilhelm Roos

text: Roos toimi Helsingin kaupunginvaltuutettuna. Hän oli eri aikoina Kuusjoen kunnallislautakunnan, Uudenkaupungin maalaiskunnan kunnallislautakunnan ja Uudenkaupungin kaupunginvaltuuston puheenjohtajana. Hän oli lisäksi muun muassa Suomen ruotsinkielisen seurakuntatyön keskusliiton hallituksen puheenjohtajana.


title: Wilhelm Roos

text: Roos oli naimisissa vuodesta 1886 Betty Järnefeltin kanssa. Heidän poikansa kenraalimajuri Harald Wilhelm Roos toimi Rautatiehallituksen pääjohtajana 1943–1956 ja oli jatkosodassa päämajan huoltopäällikkönä.


title: Pohjola (hotelli)

text: Hotelli Pohjola ("Severnaja") on hotelli Petroskoin keskustassa Lenininkadulla. Hotellin ensimmäinen vaihe valmistui vuonna 1939. Sodassa rakennus tuhoutui, ja hotellin valmistumisvuosi oli 1946.